GUAN ENG NAFI PERNAH TUDUH PN MAHU ROBOH TOKONG

Pengerusi DAP Kebangsaan Lim Guan Eng menafikan dia pernah mendakwa Perikatan Nasional (PN) akan merobohkan tokong sekiranya berjaya menawan Pulau Pinang.
Sebaliknya, Lim berkata ucapannya dalam bahasa Mandarin telah diputarbelitkan seolah-olah ada pihak ingin merobohkan tokong Buddha atau tokong Cina.
“Ini tidak benar. Saya amat kesal ada pihak yang tidak bertanggungjawab telah sengaja memutar belitkan ucapan saya dan menggambarkan seolah-olah membakar sentimen perkauman agama dan kaum,” kata Lim dalam kenyataan, hari ini.
Lim sebaliknya berkata ucapannya itu dibuat merujuk kepada kes sebuah tempat ibadat Hindu yang dirobohkan pada Julai 2020 di Kedah.
Pada 9 Julai 2020,

Malaysiakini
 melaporkan kenyataan bekas ahli Majlis Bandar Raya Alor Setar (MBAS), R Kumaraguru Naidu yang menggesa Menteri Besar Kedah Muhammad Sanusi Md Nor memberi penjelasan berhubung

perobohohan

tempat sembahyang Hindu berusia lebih 70 tahun di Jalan Stesen, Alor Setar.
Tindakan merobohkan tempat ibadat itu dilakukan pada jam 1 pagi hari yang sama.
Menurut Kumaraguru, tempat ibadat itu dirobohkan hanya selepas kerajaan PN mengambil alih kerajaan negeri dengan mendakwa ia menyebabkan kesesakan lalu lintas di kawasan itu.
Bagaimanapun Sanusi berkata perobohan tempat ibadat itu dibuat supaya tataletak setiap binaan berstruktur di semua tempat berada pada tempatnya

secara sah

dan terkawal.
Tempat ibadat Sri Madurai Veeran itu dibina pada tahun 1942 oleh pekerja Keretapi Tanah Melayu (KTM).
Mengulas lanjut, Lim berkata tidak terlintas langsung di fikirannya untuk menggunakan isu 3R (Agama, kaum dan raja) bagi meraih undi.
“Saya harap semua pihak akan menjunjung keluhuran Perlembagaan yang dengan jelas menyatakan Islam sebagai agama rasmi, dan penganut agama lain bebas mempraktikkan kepercayaan mereka dengan selamat dan aman di mana-mana negeri dalam Persekutuan,” tegasnya.
Sumber –
https://m.malaysiakini.com/news/671312

5

1

vote
Article Rating
Kongsikan artikel ini


KALAU TERBUKTI GUAN ENG PUN MAIN ISU 3R, KERAJAAN MESTI BERANI AMBIL TINDAKAN

Apabila kerajaan mengeluarkan arahan atau peringatan agar isu berkaitkan 3R (Raja, Agama dan Kaum) tidak dimainkan, terutama menjelang PRN akan datang, ia sebenarnya bukan saja ditujukan kepada parti atau pemimpin blok pembangkang semata-mata.
Secara umum dan mudah difahami, arahan berkaitan larangan isu 3R itu adalah bersifat menyeluruh dan tidak memilih bulu.
Semua parti, pemimpin atau sesiapa saja tidak terkecuali daripadanya kewajipan mematuhinya.
Jika tidak, arahan atau peringatan seperti itu tidak bermakna sama sekali.
Namun demikian, terlebih penting lagi sebenarnya, parti dalam kerajaan perpaduan sendiri haruslah lebih dahulu mematuhi arahan tersebut.
Kiranya pihak pembangkang dianggap bersalah kerana melanggar arahan yang dikeluarkan kerajaan, pemimpin yang berada dalam kerajaan atau partinya sebahagian daripada kerajaan lebih bersalah lagi jika berbuat demikian.
Ini kerana, sebagai parti atau sebahagian daripada kerajaan, menunjukkan teladan dan mematuhi arahan yang dikeluarkan kerajaan sendiri adalah lambang intergriti serta kewibawaan.
Sebab itu, semua kita, tentu terkejut dengan laporan berhubung kenyataan Pengerusi DAP, Lim Guan Eng yang memberi amaran kepada pengundi Pulau Pinang untuk menyekat “gelombang hijau” daripada bertapak di negeri itu, sambil mendakwa ia akan mengakibatkan tokong Buddha dimusnahkan dan orang bukan Islam berdepan pelbagai sekatan.
Portal Malaysia Now yang memetik laporan daripada Chine Press yang menyebut bekas Ketua Menteri Pulau Pinang itu sebagai berkata, jika “gelombang hijau tidak senang dengan tokong yang mereka lihat, mereka akan memusnahkannya”.
“Tetapi selagi Pulau Pinang masih kekal sama, rakyat masih boleh bersembahyang kepada dewa dan Buddha,” kata Lim ketika menghadiri sebuah acara keagamaan sempena Jelajah Raja Naga Putih Tian Fu Gong di Jelutong semalam.
Laporannya di sini –
https://www.malaysianow.com/my/news/2023/07/08/guan-eng-dakwa-gelombang-hijau-bakal-musnahkan-tokong-nafi-hak-agama-di-pulau-pinang
Dalam hal ini, kita tentu terkejut dan hairan, jika benar, bagaimanakah kenyataan seperti yang dilaporkan itu boleh dikeluarkan oleh pemimpin DAP yang merupakan sebahagian daripada kerajaan?
Dan sebagai membuktikan keseriusan serta ketegasan mengota apa yang dikata, pihak berkuasa dalam hal ini hendaklah segera menyiasat Lim Guan Eng untuk mengetahui sama ada beliau benar-benar berucap sebagaimana dilaporkan media itu atau sebaliknya.
Kalau sahih, kerajaan mesti berani dan tidak takut mengambil sesuatu tindakan yang munasabah.
Ini sebagai pengajaran dan untuk menunjukkan betapa kerajaan benar-benar serius menjaga keharmonian dan perpaduan kaum serta agama di negara.
Penduduk pebagai kaum dan agama secara umumnya tiada masalah untuk hidup harmoni di negara ini, tetapi ia seringkali dirosakkan oleh lidah-lidah ahli politik yang terdesak untuk memperolehi undi.
Mereka inilah yang sering memecahbelahkan perpaduan dan menghasut rakyat menggunakan sentimen kaum dan agama semata-mata untuk memperolehi undi.
Maka itu, kerajaan tidak boleh bertolak ansur lagi tanpa mengira siapa.
Pembangkang, pemimpin kerajaan, bekas Perdana Menteri, negarawan, agamawan atau siapa saja, jika terbukti memainkan isu 3R, tindakan tegas hendaklah diambil tanpa pengecualian.
Jika kes berkaitan Lim Guan Eng ini boleh dijadikan duluan dalam menunjukkan ketegasan kerajaan, maka jika ada kes-kes 3R yang lain berlaku lagi selepas ini, tidak kira siapa yang memainkannya, lebih mudah lagi untuk kerajaan bertindak menanganinya.
– ShahbudinHusin 08/07/2023.

0

0

votes
Article Rating
Kongsikan artikel ini


UMNO YANG LEMAH SUKARKAN IMPIAN PH/BN TAWAN DUA NEGERI DITADBIR PN

Minggu lalu, Anwar Ibrahim melahirkan keyakinan bahawa gabungan PH/BN mampu mempertahankan tiga negeri yang sedia ditadbirnya di bawah kerajaan perpaduan pada PRN akan datang ini.
Negeri-negeri berkenaan ialah Selangor, Pulau Pinang dan Negeri Sembilan.
Sambil itu, beliau juga meluahkan keyakinan PH/BN turut mampu menakluk dua negeri yang kini dikuasai PN.
“Kita tumpu keenam-enam negeri, tapi Insya-Allah dengan perkembangan sekarang dan semua kajian dibuat.
“Saya lihat tiga negeri itu sangat kuat dan boleh dipertahan, insya-Allah, sekarang ini nampak menjurus ke dua negeri lagi,” kata beliau.
Berita penuhnya di sini –
https://www.astroawani.com/berita-politik/prn-tiga-negeri-yakin-dipertahan-dua-lagi-boleh-ditakluk-anwar-426613?amp=1
Melalui perbualan dengan beberapa pihak dalam PH, dikatakan dua negeri yang dimaksudkan Anwar mampu ditawan PH/BN itu adalah Kelantan dan Kedah.
Satu lagi negeri yang sedang dikuasai PN iaitu Terengganu memang bukan dalam jangkauan PH/BN untuk menawannya kerana pengaruh Pas dilihat lebih kukuh di negeri berkenaan,
Dikatakan dengan banyak isu di Kelantan dan Kedah yang boleh dimanfaatkan untuk mengalih perhatian serta sokongan pengundi, ia amat berpotensi untuk PN mampu ditumbangkan.
Begitu pun, difahamkan ia bukanlah suatu kerja yang mudah kerana masih banyak kerja lain yang perlu dilakukan untuk mencapai matlamat tersebut.
Tambahan lagi, untuk menawan Kelantan dan Kedah itu, apa yang paling diperlukan oleh PH/BN ialah UMNO mesti memenangi banyak kerusi yang mereka tandingi.
Jika UMNO mampu menang banyak kerusi di kedua-dua negeri itu, apa yang diimpikan Anwar itu memang tidak mustahil boleh menjadi kenyataan.
Soalnya, bolehkah UMNO menang banyak kerusi?
Dalam hal ini, banyak pihak yang ditanya berkaitan perkara itu – baik daripada PH atau UMNO – hampir semua menunjukkan mereka ragu-ragu mengenainya.
Kata mereka, kedudukan UMNO, baik berdasarkan keputusan PRU15 lalu atau keadaan selepasnya, langsung tidak menunjukkan ada peningkatan daripada segi sokongan rakyat di seluruh negara.
Kalau UMNO kekal lemah dan tiada peningkatan sokongan untuk berlawan dengan Pas dan Bersatu, bagaimana PH/BN mahu menawan Kelantan serta Kedah?
Daripada enam negeri yang bakal diadakan PRN, kata mereka lagi, hanya di Negeri Sembilan yang dijangka banyak kerusi mampu dimenangi UMNO.
Seorang pemimpin PH mendedahkan, berdasarkan data dan kajian semasa di sebuah negeri, UMNO hanya mampu menang satu kerusi saja di negeri tersebut pada PRN akan datang nanti.
Jika begitu, macam mana UMNO nak membantu kerajaan perpaduan mengekalkan atau menawan negeri-negeri yang diimpikan?
– ShahbudinHusin 09/07/2023.

5

1

vote
Article Rating
Kongsikan artikel ini


JANGKAAN KENAIKAN HARGA BARANG OGOS DEPAN SEKADAR PROPAGANDA PRN

Isu kenaikan harga barang pengguna yang didakwa akan berlaku bermula Ogos depan begitu menjadi bualan ketika ini, malah menjadi ketakutan bagi sesetengah orang, walhal ia hanyalah sekadar jangkaan sebuah persatuan berkaitan pengguna semata-mata.
Hakikatnya, jangkaan persatuan berkenaan bahawa barang-barang pengguna akan mengalami kenaikan sebanyak 20 peratus bermula Ogos ini hampir tiada asas sama sekali.
Ini kerana Menteri Perdagangan Dalam Negeri dan Kos Sara Hidup, Salahuddin Ayub sendiri telah memberi jaminan tiada kenaikan terkini dalam harga barangan pengguna dalam negara.
Katanya, pihak KPDN sentiasa memantau perkara itu.
Selain itu, kata Salahuddin lagi, harga barang kawalan seperti gula, beras, minyak bersubsidi, telor dan ayam turut dikawal ketat oleh kerajaan agar tidak berlaku sebarang kenaikan.
Berdasarkan penilaian yang dibuat ketika Hari Raya Aidil Adha baru-baru ini pula, jelas didapati tiada rungutan kedengaran di media sosial berkaitan kenaikan harga barang.
Maknanya, harga barang pengguna adalah stabil dan tetap pada kadar yang tidak menimbulkan keresahan kepada rakyat.
Ini tentunya berbeza dengan keadaan ketika era pentadbiran sebelum terbentuknya kerajaan perpaduan di mana riuh rendah di media sosial pelbagai rungutan pada waktu itu mengenai kenaikan harga barang yang seolah-olah tiada kawalan.
Hakikat lain dan sebagai perbandingan, kadar inflasi juga menurun kepada 2.8 peratus pada Mei 2023 berbanding 3.3 peratus pada bulan sebelumnya.
Fakta ini dengan sendirinya bermakna harga barangan semakin menurun kadarnya.
Di samping pertumbuhan sebanyak 5.6 peratus pada suku pertama tahun ini adalah dikira lebih baik berbanding beberapa negara seperti Indonesia 5 peratus, China 4.5 peratus dan Vietnam 3.3 peratus, kadar ringgit juga lebih baik berbanding minggu-minggu sebelumnya.
Dengan itu, di mana asasnya ada kenaikan harga barang-barang dijangka akan berlaku?
Tidak lain sebenarnya, dengan menyebut kenaikan itu dijangka bermula pada Ogos, ia adalah jarum halus yang bertujuan mencucuk virus kemarahan ke dalam jiwa rakyat menjelang pengundian PRN enam negeri pada 12 Ogos depan.
Berdasarkan fakta, blok pembangkang hampir tiada asas untuk merobek kepercayaan rakyat kepada kerajaan semasa ini.
Jika mahu dikira dan dengan apa yang telah dibuktikan, sudah banyak yang dilakukan kerajaan sejak tujuh bulan lalu untuk memberi lebih keselesaan kepada rakyat.
Tambahan lagi, sementara apa jua keputusan PRN nanti tidak menjejaskan sama sekali kedudukan sedia ada kerajaan perpaduan, sebaliknya ia amat penting untuk blok pembangkang atau PN untuk menghadapi PRU16 akan datang.
Bayangkan apa jadi kepada PN, Mahiaddin Md Yasin, Hamzah Zainuddin, Hadi Awang dan lain-lainnya jika PRN ini memberi keputusan yang tidak memihak kepada mereka?
Dengan menjadikan isu kenaikan harga barang yang dijangka bermula pada Ogos kerana hari mengundi 12 Ogos adalah sebahagian propaganda untuk meracuni dan membangkitkan kemarahan rakyat semata-mata.
Bertenang, semak fakta dan jangan sesekali terpedaya.
– ShahbudinHusin 10/07/2023.

0

0

votes
Article Rating
Kongsikan artikel ini


SIASATAN POLIS TERHADAP GUAN ENG BUKTI KERAJAAN TIDAK BERSIKAP PILIH BULU

Berikutan adanya beberapa laporan polis terhadap Pengerusi DAP, Lim Guan Eng atas kenyataannya yang mengaitkan gelombang hijau dengan perobohan tokong, pihak polis telah memulakan siasatan terhadap beliau.
Kenyataan Guan Eng itu dianggap menyentuh isu 3R – Raja, Agama serta Kaum – yang mana kerajaan dan polis telah berkali-kali mengingatkan pemimpin-pemimpin politik agar tidak bercakap mengenainya, khusus menjelang PRN pada 12 Ogos depan.
Timbalan Pengarah Jabatan Siasatan Jenayah Bukit Aman, G Suresh Kumar berkata, Ahli Parlimen Bagan itu disiasat mengikut Seksyen 4(1) Akta Hasutan 1948 dan Seksyen 505(b) Kanun Keseksaan.
Seksyen 4 (1) Akta Hasutan memperuntukkan hukuman denda sehingga RM5,000 atau penjara sehingga tiga tahun, atau kedua-duanya, jika sabit kesalahan.
Selain itu, tambah beliau, Guan Eng juga disiasat di bawah Seksyen 233 Akta Komunikasi dan Multimedia 1998 iaitu penggunaan tidak wajar kemudahan rangkaian atau perkhidmatan rangkaian.
Ketua Polis Negara, Razarudin Husain pula berkata, polis akan memanggil Guan Eng dalam masa terdekat ini berhubung ucapannya yang menyentuh isu 3R itu.
https://shahbudindotcom.net/wp-content/uploads/2023/07/b419976e-1ef1-40e6-8409-73a53a7f24a4.mp4
Selepas ucapan itu menjadi kontroversi, Guan Eng kemudian tampil menafikan pernah menuduh PN dan gelombang hijau bakal merobohkan tokong di Pulau Pinang jika gabungan itu memenangi PRN akan datang.
Sebaliknya, beliau berkata, ucapannya dalam bahasa Mandarin telah diputarbelitkan secara tidak bertanggungjawab yang menggambarkan seolah-olah beliau membakar sentimen perkauman agama dan kaum di negara ini.
Apa pun, dengan tindakan pantas pihak polis mengumumkan kertas siasatan telah dibuka terhadap Guan Eng, ini adalah petunjuk bahawa kerajaan perpaduan bersikap adil dan tidak memilih bulu dalam tindakannya.
Kini terserah kepada pihak polis menjalankan siasatan dan jika ada kes, ia pasti akan disusuli dengan pendakwaan di mahkamah.
Pihak-pihak lain, baik dalam kerajaan atau blok pembangkang, mulai saat ini hendaklah sentiasa berwaspada berkenaan ucapan atau kenyataan yang mereka keluarkan sepanjang kempen PRN ini agar tidak terbabas menyentuh isu 3R secara tidak bertanggungjawab.
Dengan apa yang diperlihatkan kepada Guan Eng, sesiapa juga tidak akan terlepas daripada tindakan kerajaan.
Jika kita teliti sejak awal, menyentuh isu 3R juga pernah diberi amaran oleh Perdana Menteri, Anwar Ibrahim agar tidak sesiapa menyentuhnya sehingga boleh mencetuskan huru-hara atau berdepan tindakan tegas atau penangkapan daripada kerajaan.
Kini, kerajaan felah mula membuktikan kata-kata tersebut.
– ShahbudinHusin 10/07/2023.

0

0

votes
Article Rating
Kongsikan artikel ini


AMIRUDIN LUAH HASRAT INGIN TERUS TERAJUI SELANGOR

MENTERI Besar Selangor Amirudin Shari memberi bayangan untuk terus menerajui kepimpinan kerajaan negeri jika gabungan Pakatan Harapan (PH) dan Barisan Nasional (BN) mencapai kemenangan dalam pilihan raya negeri (PRN) bulan depan.
Pengerusi PH Selangor itu berkata beliau cenderung untuk terus menjawat jawatan berkenaan bagi membantu kerajaan negeri melengkapkan pelaksanaan pelbagai pelan pembangunan yang telah dirangka bagi kelestarian ekonomi dan kesejahteraan rakyat Selangor.
“Walaupun pelan itu adalah kerja berpasukan, saya percaya saya juga bertanggungjawab untuk melunaskan dan melengkapkan pelaksanaan pelan yang telah ditawarkan kepada rakyat terutamanya dalam Rancangan Selangor Pertama (RS-1).
“Hasrat ini juga seiring dengan komitmen saya untuk terus mempertahankan kerusi Dewan Undangan Negeri (DUN) Sungai Tua yang saya sandang ketika ini pada PRN akan datang,” katanya dalam temu bual bersama Bernama.
Ahli Parlimen Gombak itu berkata hasrat tersebut sekali gus menafikan khabar angin bahawa terdapat perancangan untuk menukar kedudukannya sebagai menteri besar kepada menteri di peringkat kerajaan persekutuan selepas PRN.
Menurut Amirudin secara umumnya kepimpinan PH di peringkat negeri sepakat dan bersetuju untuk beliau terus mentadbir Selangor sebagai menteri besar.
“Cakap-cakap di luar sana banyaklah… ada yang kata saya akan ke persekutuan, tukar dari menteri besar kepada menteri Kabinet tetapi sebagaimana saya, PH Selangor juga cenderung dan sepakat untuk saya kekal sebagai menteri besar.
“Setakat ini perbincangan dengan Pengerusi PH yang juga Perdana Menteri (Anwar Ibrahim) pun tiada perancangan untuk saya bertukar atau sebagainya,” katanya dan menambah sebagai ahli parti beliau akur dengan sebarang keputusan yang dibuat oleh pucuk pimpinan di peringkat pusat.
Amirudin menyandang kerusi DUN Sungai Tua (sebelum ini dikenali sebagai DUN Batu Caves) sejak Pilihan Raya Umum ke-12 (PRU-12) pada 2008 dan terus kekal di kerusi itu untuk tiga penggal berturut-turut hingga PRU14.
Amirudin mengangkat sumpah sebagai menteri besar Selangor di hadapan Sultan Selangor Sultan Sharafuddin Idris Shah di Istana Alam Shah, Klang pada 19 Jun 2018 selepas Mohamed Azmin Ali melepaskan jawatan itu berikutan pelantikannya sebagai menteri hal ehwal ekonomi.
Dalam pada itu, Amirudin menempelak Perikatan Nasional (PN) yang tidak berani menamakan calon menteri besar di sebalik usaha agresif beberapa pimpinan parti itu termasuk Azmin yang juga penyandang kerusi DUN Bukit Antarabangsa menonjolkan diri sebagai pejuang rakyat Selangor.
Katanya, situasi tersebut menunjukkan PN tidak yakin dengan keupayaan bekas menteri besar itu walaupun sebelum ini Pengerusi PN Muhyiddin Yassin mengumumkan Bersatu akan menduduki kerusi menteri besar sekiranya pakatan yang turut disertai PAS dan Gerakan memperoleh majoriti dalam PRN nanti.
“Bukan setakat tidak berani menamakan siapa-siapa untuk menduduki kerusi menteri besar, malah orang yang dikatakan bakal menteri besar itu juga sampai sekarang pun masih berteka-teki mengenai kerusi yang hendak ditandingi.
“Saya tahu rakan-rakan kita dalam PAS juga berhajat dan berniat besar untuk menjadi menteri besar, malah akar umbi mereka percaya calon PAS lebih layak untuk diangkat sebagai menteri besar Selangor,” katanya.
Sehubungan itu, Amirudin menggesa rakyat Selangor membuat pilihan bijak dengan mengundi calon PH-BN dalam PRN akan datang demi menjamin kesinambungan pentadbiran yang ternyata berjaya mengemudi Selangor menjadi negeri paling cemerlang dari aspek pembangunan ekonomi dan sosial walaupun terpaksa berhadapan dengan situasi getir pandemik CovidID-19 serta kelembapan ekonomi dunia.
Suruhanjaya Pilihan Raya (SPR) menetapkan PRN di Selangor, Kedah, Pulau Pinang, Kelantan, Terengganu dan Negeri Sembilan dijalankan serentak dengan 12 Ogos sebagai hari pengundian, manakala tarikh penamaan calon pada 29 Julai dan pengundian awal pada 8 Ogos.
Sumber – Bernama.

5

1

vote
Article Rating
Kongsikan artikel ini


SALAHUDDIN JAMIN TIADA KENAIKAN HARGA HINGGA HUJUNG TAHUN

Kerajaan memberikan jaminan tidak akan berlaku sebarang kenaikan harga barang secara melampau sehingga hujung tahun ini.
Menteri Perdagangan Dalam Negeri dan Kos Sara Hidup, Datuk Seri Salahuddin Ayub berkata, jaminan itu bersandarkan hasil libat urus melibatkan 30 pemain industri yang diadakan di kementeriannya baru-baru ini.
Katanya, jika berlaku sebarang kenaikan, pihak industri akan kembali mengadakan rundingan dengan kerajaan untuk melihat rasional berhubung perkara itu.
Setakat ini, tidak berlaku sebarang kenaikan melibatkan barangan asas bersubsidi. Bagi barangan yang tidak ada subsidi, kita kawal harganya setiap hari.
“Tidak ada negara di dunia ini yang mengawal semua harga barang. Apa yang ada adalah kerajaan bertanggungjawab mengawal beberapa barang asas rakyat. Itu yang kita buat termasuk Malaysia.
“Jadi, jika berlaku fenomena bencana alam, banjir besar dan sebagainya, kita akan pastikan pada masa itu tindakan apa yang perlu dilakukan,” katanya pada sidang akhbar selepas meninjau harga barangan di Econsave Setapak Sentral, di sini hari ini.
Dalam pada itu, Salahuddin turut menafikan dakwaan akan berlakunya kenaikan harga barang pada Ogos sebagaimana yang tular ketika ini.
Terdahulu media melaporkan Dewan Perniagaan dan Industri India Kuala Lumpur dan Selangor (KLSICCI) menjangkakan harga barangan pengguna bakal meningkat sehingga 20 peratus menjelang Oktober tahun ini dengan didorong dua faktor utama iaitu inflasi import dan peningkatan kos operasi perniagaan di Malaysia.
Sumber –
https://www.kosmo.com.my/2023/07/11/kerajaan-jamin-tiada-kenaikan-harga-barang-hingga-hujung-tahun/

0

0

votes
Article Rating
Kongsikan artikel ini


CYBERTROOPER KERAJAAN LEMAH, PH/BN BAKAL PUNAH?

Dua hari lalu, tiga kejadian berlaku dalam hidup saya yang mana ianya terjadi tidak sampai dalam tempoh 8 jam pada hari tersebut.
Kejadian pertama, seorang tokoh media yang pernah bekerja dengan bekas Perdana Menteri menghantar pesanan Whatsapp yang menjangkakan bahawa PH/BN bakal punah dalam PRN akan datang ini.
Hujah beliau ialah cybertrooper PH/BN terlalu lemah dalam melakulan serangan dan menyerang balas pelbagai serangan bertubi-tubi yang dilakukan PN sejak kebelakangan ini.
Kejadian kedua, dua rakan yang selalu membaca tulisan saya di media sosial menghantar beberapa link yang memaparkan bagaimana cybertrooper PN sekarang ini begitu agresif dan deras menyerang kerajaan madani.
Sambil itu, kedua-duanya bertanya soalan yang hampir sama – kenapa cybertrooper PH/BN begitu lemah sekarang dan hampir tidak melakukan serangan balas terhadap serangan-serangan yang ditujukan kepada kerajaan dan Perdana Menteri, Anwar Ibrahim?
Kejadian ketiga, secara kebetulan di hari yang sama juga saya terserempak dengan seorang pemimpin Bersatu dan kemudian kami sempat berbual-bual seketika.
Dalam perbualan singkat itu, pemimpin Bersatu berkenaan dengan yakin menyatakan PN mampu menguasai lima negeri pada PRN 12 Ogos depan ini iaitu Kelantan, Terengganu, Kedah, Selangor dan Negeri Sembilan.
PH tambahnya, hanya dapat bertahan di Pulau Pinang saja, itu pun semua kawasan Melayu akan jatuh ke tangan PN.
Kata beliau lagi, selain sambutan hangat yang ditunjukkan pengundi melalui program-program yang diadakan di lima negeri berkenaan, keyakinan itu juga disebabkan hampir tiada serangan atau serangan balas yang benar-benar berkesan daripada PH kepada PN.
“Bahkan banyak serangan yang kami lakukan tidak mampu ditangkis atau diserang balik oleh cybertrooper PH.
“Apabila PRN kian dekat nanti dan kami akan meningkatkan lagi serangan, bila mana semua serangan itu tidak mampu ditangkis sebagaimana sekarang, bermakna akhirnya kamilah yang akan menguasai pemikiran pengundi dan mampu menentukan ke mana undi mereka,” tegasnya.
Jika saya seorang pemimpin PH yang berada dalam kerajaan, ketiga-tiga perkara di atas adalah sesuatu yang amat menakutkan sekali.
Secara mudah, ia adalah gambaran kejatuhan dan bakal kehilangan kuasa, walau kebenarannya belum tentu lagi seratus peratus.
Di sebalik banyak faktor boleh dihujahkan dalam menentukan jatuh bangun sesebuah kerajaan, namun dalam era digital di mana media sosial sudah menjadi sebahagian daripada kehidupan dan alatnya pula terletak dalam genggaman, kepentingan cybertrooper atau laskar maya dalam mempengaruhi dan membentuk pemikiran pengundi memang tidak boleh dinafikan.
Lebih-lebih lagi kepada generasi muda, pengaruh media sosiallah yang banyak mempengaruhi pemikiran mereka.
Soal pokoknya, sebagaimana difokuskan dalam ketiga-tiga kejadian di atas, kenapakah PH yang kini dikira sudah bergabung dengan BN membentuk kerajaan, masih ketinggalan dalam perang di alam maya, sedangkan sebelum PRU15 lalu, mereka begitu dominan di hadapan?
Apabila ramai yang bertanya, kadangkala letih juga otak pro bono saya berfikir mencari jawapan mengapakah kedudukan PH sebagai kerajaan dan melalui kuasa yang ada dalam tangan, tetapi tidak mampu menjadikan laskar maya pro kerajaan lebih tangkas, bukan saja menyebar maklumat, tetapi juga melakukan serangan dan menyerang balas segala hentaman daripada blok pembangkang?
Di mana peranan Kementerian Komunikasi dan Digital, Unit Media dan Komunikasi PMO, Jkom serta semua pemimpin yang ada jawatan dalam kerajaan untuk sama-sama mengambil tanggungjawab bagi memperkasa dan menguasai perang di alam maya?
Masih belum berfungsi jugakah Unit Media Perpaduan, Media MyMadani dan entah apa-apa lagi kumpulan cybertrooper yang sudah diwujudkan sejak beberapa bulan lalu, malah khabarnya semua perkumpulan itu sudah pun mengadakan perjumpaan dan mesyuarat di beberapa lokasi?
Hendak tunggu apa lagi atau masing-masing menunggu “budget” turun dulu baru nak memulakan operasi?
Setelah lapan bulan menguasai kerajaan, di samping penguasaan media sosial dikira masih lemah dan ketinggalan, menjadi percakapan juga tentang peranan media arus perdana yang kadangkala tidak membantu kerajaan.
Kalau ketika PH menjadi pembangkang dulu, kita sering marah dan meluat dengan media arus perdana yang begitu berkesan dalam peranannya mempromosi kerajaan dan menghentam lawan, malangnya sekarang ini tidak pernah sama sekali terdengar ada pemimpin PN yang bersungut dan mengeluh tentang laporan media arus perdana yang tidak memihak kepada mereka.
Sebaliknya, Fahmi Fadzil sendiri selaku Menteri Komunikasi dan Digital yang didapati lebih banyak memprotes laporan media arus perdana.
Kenapa sampai begitu sekali dan tidakkah sebagai kerajaan, kita sepatutnya ada cara untuk menangani semua itu?
Kepada semua yang ada kaitan dengan media dan komunikasi, janganlah sampai terlupa tarikh mengundi hanya kira-kira sebulan saja lagi atau mereka mahu PH/BN kalah dulu dalam PRN ini baru segala-galanya mahu dimulakan selepas itu?
– ShahbudinHusin 12/07/2023.

5

2

votes
Article Rating
Kongsikan artikel ini


‘KITA SELANGOR’ SLOGAN KEMPEN PH DI SELANGOR

PAKATAN Harapan (PH) akan menggunakan slogan ‘Kita Selangor’ sebagai tawaran kepada rakyat dalam kempen Pilihan Raya Negeri (PRN), kata Pengerusi PH Selangor Amirudin Shari.
Amirudin yang juga Menteri Besar Selangor berkata ‘Kita Selangor’ membawa mesej penting dan tersendiri kepada rakyat negeri itu dan digunakan secara meluas dalam program serta inisiatif yang dilaksanakan kerajaan sejak diperkenal semasa pandemik Covid-19 melanda negara.
Beliau berkata slogan yang membawa aspirasi rakyat Selangor yang sentiasa bersatu padu dalam apa jua keadaan itu akan ditambah dengan perkataan atau ayat tertentu bagi disesuaikan dengan semangat dalam berpilihan raya.
“Untuk PRN ini, PH akan mengekalkan semangat atau tagline (slogan) ‘Kita Selangor’ yang telah saya perkenalkan dan menjadi aspirasi kepada kerajaan dan rakyat negeri ini semasa berhadapan pandemik Covid-19 serta beberapa cabaran lain seperti kegawatan eknomi dan bencana banjir.
“Bagi PH, ‘Kita Selangor’ itu sudah sarat dengan pengalaman, rekod perkhidmatan dan ia adalah realiti yang diterima secara nyata oleh rakyat ketika ini,” katanya dalam temu bual bersama Bernama.
Slogan ‘Kita Selangor’ yang diperkenal sebagai inspirasi melawan Covid-19 dan kelembapan ekonomi pada 2021 mula digunakan secara rasmi dalam surat, urusan dan program rasmi kerajaan negeri bermula November tahun lepas.
Sejak itu, slogan tersebut terus digunakan dalam pelbagai acara, program dan inisiatif kerajaan seperti sambutan kemerdekaan peringkat negeri, pakej bantuan serta rangsangan ekonomi, jelajah kemasyarakatan selain turut diletakkan di belakang jersi ketiga pasukan bola sepak Selangor sebagai simbolik meraikan penyokong yang sentiasa berada di belakang pasukan Gergasi Merah itu.
Antara contoh program dan inisiatif yang digagaskan daripada slogan ‘Kita Selangor’ ialah ‘Kita Selangor Teguh Bersama’ sempena sambutan kemerdekaan, Pakej Kita Selangor 2.0 yang berkaitan ekonomi dan Jelajah Kita Selangor, iaitu program pimpinan kerajaan negeri turun bertemu masyarakat.
Mengulas penggunaan slogan ‘Selangor Baharu’ oleh Perikatan Nasional (PN) bagi menghadapi PRN,  Amirudin yang mengetuai kerajaan Selangor sejak Jun 2018 berkata slogan tersebut tidak lebih daripada sekadar propaganda politik.
Sambil mempersoalkan mengenai nilai dan motivasi di sebalik ‘Selangor Baharu’, beliau juga hairan mengapa sehingga kini tiada perincian mengenainya diberikan kepada rakyat sejak slogan itu diperkenalkan.
“Kita tidak pasti apa motivasi di sebalik ‘Selangor Baharu’ yang cuba dibawa pembangkang kerana sampai sekarang ia hanya sekadar slogan yang tidak ada perincian dan sebab itu saya percaya slogan tersebut tidak lebih sekadar propaganda politik,” katanya.
Pada Mei lepas, PN Selangor memperkenalkan praslogan ‘Selangor Baharu’ sebagai tawaran daripada gabungan PAS-Bersatu-Gerakan kepada rakyat di negeri ini bagi menghadapi PRN kali ini.
Suruhanjaya Pilihan Raya (SPR) menetapkan PRN di Selangor, Kedah, Pulau Pinang, Kelantan, Terengganu dan Negeri Sembilan dijalankan serentak dengan 12 Ogos sebagai hari pengundian, manakala tarikh penamaan calon pada 29 Julai dan pengundian awal pada 8 Ogos.
Dewan Undangan Negeri (DUN) Selangor mempunyai 56 kerusi dan kedudukan kerusi sebelum DUN dibubarkan pada 23 Jun lepas ialah PH memiliki 40 kerusi (PKR-19, DAP-15, Amanah-enam), BN (lima), Bersatu (empat), Parti Bangsa Malaysia (PBM) (dua) manakala PAS, Pejuang dan Warisan masing-masing satu kerusi serta seorang wakil rakyat Bebas.
Satu lagi kerusi iaitu DUN Batang Kali, diisytiharkan kosong setelah wakil rakyatnya tidak hadir ke persidangan DUN melebihi enam bulan. – Bernama, 12 Julai, 2023.

5

1

vote
Article Rating
Kongsikan artikel ini


JAGA MULUT – MURSYIDUL AM PAS TEGUR SANUSI

Mursyidul Am PAS Hashim Jasin menegur Sanusi Md Nor supaya menjaga percakapan di pentas politik untuk mengelakkan kontroversi yang menyentuh sensitiviti berkaitan kaum, agama dan institusi diraja (3R).
Hashim yang memberi teguran itu susulan kenyataan Sanusi yang didakwa seolah-olah memperlekehkan Sultan Selangor berkata, pengarah pilihan raya Perikatan Nasional (PN) perlu lebih bertenang dan berlapang dada.
“Sanusi ke…tak kiralah pemimpin mana pun perlu lebih bertenang,” katanya kepada FMT mengulas rakaman ceramah Sanusi seolah-olah menyentuh tentang perkenan Sultan Selangor, berkait pelantikan “menteri besar cokia (tiada kualiti)”
Ketua Polis Negara Razarudin Husain mengesahkan Sanusi disiasat bagi kesalahan berkait 3R.
Sebelum itu, Sanusi yang juga menteri besar Kedah turut mencetuskan kontroversi menerusi Podcast “Keluar Sekejap” disiarkan Isnin lalu dengan mendakwa orang bukan Islam paling ramai ditangkap atas kesalahan memberi dan menerima rasuah.
Mengakui Sanusi sebagai pemimpin PAS “yang agak keras”, Hashim berkata ucapan menyentuh sensitiviti seolah-olah sukar dielak ketika masing-masing berada dalam “mood” pilihan raya.
“Bila berada atas pentas (ceramah politik) kemungkinan itu ada (tidak boleh kawal percakapan) kerana kita dalam mood pilihan raya.
“Perkara itu boleh timbul,” katanya mengharapkan semua pihak boleh berlapang dada dan memaafkan sesama sendiri untuk mengelak pertikaian itu berlanjutan hingga ke mahkamah.
Sumber –
https://www.freemalaysiatoday.com/category/bahasa/tempatan/2023/07/13/jaga-mulut-di-pentas-politik-mursyidul-am-pas-tegur-sanusi/

5

1

vote
Article Rating
Kongsikan artikel ini


UNTUK ELAK TURUT JADI BEBAN DALAM PRN, ADA BAIKNYA PAS KETEPIKAN SAJA SANUSI

Sanusi oh Sanusi…apa nak jadi dengan hang ni?
Selama ini ramai yang menganggap Menteri Besar Kedah, Sanusi Mohd Nor sebagai pemimpin yang berani, hebat dan begitu menghiburkan ketika berceramah.
Ketika berceramah, ada saja lawak jenaka dan mereka yang ditibainya pun banyak dalam bentuk lawak jenaka juga.
Tetapi, sesiapa yang mendengar ceramah beliau baru-baru ini yang memperlekeh Sultan Selangor dalam isu perlantikan Amirudin Shari sebagai Menteri Besar pada 2018 lalu, rata-ratanya kini mula mengubah fikiran mereka.
Ucapan beliau yang memperlekeh Sultan Selangor itu adalah suatu kebiadapan yang melampau, apa lagi tindakannya membandingkan dengan Sultan Kedah yang didakwanya lebih hebat yang tidak mungkin melantik pemimpin “cokia” seperti Amiruddin sebagai Menteri Besar.
Apa hak Sanusi mempertikaikan Sultan Selangor, sedangkan kuasa melantik Menteri Besar adalah hak mutlak dan kebijaksaan baginda selaku negeri?
Selain itu, dengan menyifatkan Amirudin sebagai pemimpin tak cukup inci atau pendek, Sanusi juga secara nyata melakukan penghinaan atas sesuatu ciptaan Tuhan.
Walaupun menarik balik kata-kata tak cukup inci itu, perbuatan Sanusi tetap tidak boleh diterima kerana beliau adalah pemimpin negeri dan tidak seharusnya begitu celupar menghina bentuk tubuh seseorang bila bercakap di depan khalayak yang terbuka.
Sedarkah beliau, kalau mahu dikira tak cukup inci, siapa lebih tinggi antara Amirudin dengan Tuan Ibrahim Tuan Man, Timbalan Presiden Pas sendiri?
Kenapa juga Sanusi hanya menarik balik kata-kata tak cukup inci yang ditujukan kepada Amirudin saja, tetapi tidak menarik balik perlekehannya terhadap Sultan Selangor?
Dalam ceramah beliau itu, sekurang-kurangnya ada tiga kesalahan telah dilakukan oleh Sanusi.
Pertama, beliau secara terang-terang telah menyentuh isu berkaitan 3R (Raja, Kaum dan Agama) secara tidak bertanggungjawab, biadap dan melampau.
Kedua, menghina fizikal individu lain secara terbuka dan sengaja.
Ketiga, menghina sesuatu ciptaan Tuhan kerana sama ada pendek, tinggi, hitam, putih atau apa juga rupa bentuk seseorang itu, ia adalah ketentuan serta rahsia tentang kebesaran-Nya yang kita sebagai manusia adalah berdosa menghinanya.
Dengan tiga kesalahan tersebut, pihak berkuasa wajar mengambil tindakan sewajarnya terhadap Sanusi.
Kalau orang biasa didapati menghina Sultan atau Raja, mereka pasti akan didakwa di mahkamah dan dalam kes Sanusi ini, pihak berkuasa wajar lebih pantas lagi untuk bertindak.
Ini kerana sebagai pemimpin, perlekehannya terhadap Sultan lebih membawa kesan buruk berbanding rakyat biasa melakulannya.
Dan kebetulan PRN Kedah akan berlangsung pada 12 Ogos depan, berdasarkan perlakuan Sanusi yang memalukan itu, inilah masanya untuk pengundi Kedah menghukum beliau dan parti yang diwakilinya.
Kedah tidak memerlukan pemimpin seperti Sanusi yang langsung tiada adab dan budi bahasa- kepada Tuhan, Raja serta sesama manusia.
Orang Kedah wajib berasa malu daripada terus berketuakan Sanusi memimpin negeri itu.
Dalam hal ini, jika Pas dan PN mahu mengelak daripada turut terbeban dengan apa yang Sanusi lakukan, langkah paling wajar ialah dengan tidak meletakkan beliau sebagai calon Menteri Besar Kedah lagi selepas ini.
Pas dan PN, demi nama baik Kedah dan nama mereka sendiri sebagai parti yang menjaja nama Islam, hendaklah berani menggugurkan Sanusi dan meletakkan pemimpin lain sebagai penggantinya.
– ShahbudinHusin 13/07/2023.

5

3

votes
Article Rating
Kongsikan artikel ini


BENARKAH KERAJAAN ANWAR IBRAHIM TIDAK TERGUGAT JIKA PN MENANG CEMERLANG DALAM PRN?

Benarkah kemenangan PN di beberapa negeri pada PRN akan datang ini tidak menggugat kedudukan Anwar Ibrahim dalam menerajui kerajaan perpaduan?
Dalam hal ini, banyak pihak telah tampil dengan pandangan masing-masing, termasuk ada pemimpin UMNO yang menyatakan telah mendapat jaminan daripada GPS dan GRS, gabungan parti-parti di Sarawak dan Sabah bahawa mereka akan kekal bersama kerajaan perpaduan, biar apa pun keputusan PRN nanti.
Di pihak PH pula rata-rata menyebut keputusan PRN tidak mampu menjejaskan kerajaan perpaduan kerana ia hanya pilhan raya di peringkat Dun dan bukan Parlimen.
Begitu pun, di ketika ramai yang menyebut kekalahan PH/BN dalam PRN sama sekali tidak menjejaskan kedudukan kerajaan perpaduan di peringkat pusat, jangan sesekali kita lupa bahawa kemenangan PN, jika benar mampu dicapai di empat atau lima negeri, paling penting ia akan memberi gandaan rangsangan semangat kepada mereka untuk lebih agresif mendepani PRU16 akan datang.
Tanpa memiliki Selangor khususnya pun PN sudah begitu agresif, bayangkan bagaimana keagresifan mereka jika setelah berjaya menawan negeri tersebut?
Di samping itu, jika keputusan buruk diterima UMNO pada PRN akan datang ini, ia juga boleh memungkinkan timbulnya desakan daripada dalam parti itu sendiri agar segera meninggalkan kerajaan bagi mengelakkan keputusan lebih buruk diterima BN pada PRU16 akan datang.
Akan wujud perkiraan bahawa lebih baik UMNO keluar sekarang daripada terus berada dalam kerajaan, tetapi hanya mampu menang kerusi yang lebih sedikit, mungkin 16 atau 6 kerusi saja lagi pada PRU16 akan datang berbanding 26 kerusi pada PRU15 lalu.
Berdayakah Zahid Hamidi menahan desakan itu jika pada PRN nanti UMNO kalah teruk atau tewas semua kerusi yang ditandinginya?
Tentulah lebih buruk keadaannya jika setelah UMNO meninggalkan kerajaan yang disebabkan desakan akar umbi demi untuk survival pada PRU16 itu, ia diikuti pula oleh GPS dan juga GRS yang turut berbuat demikian.
Meski setakat ini GPS dan GRS dilaporkan memberi jaminan akan kekal menyokong kerajaan, namun sebagaimana orang politik, janji parti politik juga bukanlah boleh dipegang sangat.
Selain UMNO boleh dipaksa melalui desakan akar umbi untuk meninggalkan kerajaan jika keputusan buruk dicapai pada PRN, langkah lain yang mungkin berlaku ialah penentang-penentang Zahid Hamidi akan berpakat dengan PN dan kemudian memujuk GPS serta GRS untuk menolak kelulusan Belanjawan 2024 pada hujung tahun ini.
Pokoknya, selepas 12 Ogos nanti macam-macam boleh jadi dan tiada apa yang mustahil daripada terjadi.
Jadi, jangan mudah-mudah membuat kesimpulan bahawa keputusan PRN nanti tidak memberi kesan kepada kedudukan kerajaan perpaduan.
Untuk itu, PH dan BN tidak harus memandang mudah dan mesti menggunakan segala sumber serta kekuatan yang ada bagi menghadapi PRN enam negeri yang tarikh mengundinya tidak sampai sebulan dari sekarang.
Jika berjaya mengekalkan status quo iaitu PH/BN kekal menguasai Selangor, Pulau Pinang dan Negeri Sembilan, itu dikira sudah cukup baik dan merupakan keputusan minima yang boleh menyelamatkan masa depan.
Tetapi, dengan berjaya mengekalkan status quo, namun kalah di semua kerusi majoriti Melayu di ketiga-tiga negeri tersebut, keadaan itu sebaliknya boleh bertukar menjadi ancaman kepada PH/BN menjelang PRU16 akan datang.
Di samping keputusan itu meletakkan kerajaan yang dibentuk nanti tidak stabil dan menjadikan PN lebih galak dengan memainkan sentimen Melayu, UMNO yang merupakan sebahagian komponen dalam kerajaan perpaduan sudah tentu paling tertekan sekali dengan keputusan tersebut.
Pasti akan sentiasa timbul gegaran menekan Zahid Hamidi dan meminta UMNO segera berpisah daripada kerajaan.
Paling selamat buat PH/BN hanyalah kalau berjaya mengekalkan tiga negeri yang sedang dikuasainya sekarang serta dapat pula merampas satu atau dua negeri lain yang sedang ditadbir PN ketika ini.
Memandang sekeliling, mampukah perkara itu dijadikan kenyataan oleh PH/BN?
– ShahbudinHusin 14/07/2023.

5

1

vote
Article Rating
Kongsikan artikel ini


KATA MAHATHIR, DIA KALAH KERANA RASUAH, ADAKAH INI BERMAKNA CALON PN YANG MENANG DI LANGKAWI SEBAB BERI RASUAH?

Agaknya disebabkan kekal terbelenggu oleh rasa kecewa dan masih gagal menerima hakikat kerana kalah sehingga hilang deposit di Parlimen Langkawi pada PRU15 lalu, Tun Mahathir Mohamad menceceh lagi tentang kekalahannya itu.
Katanya, beliau kalah kerana berlaku amalan rasuah kepada pengundi.
“Saya pernah bertanya salah seorang pengundi di sana (Langkawi) yang juga kawan saya, kenapa kamu tidak undi saya, dia jawab saya tidak beri dia duit.
“Saya tanya lagi, berapa duit dia dapat, dia jawab RM100.
“Saya tanya dia, apa boleh buat dengan RM100 dan dia jawab duit itu boleh dibelanja untuk dua hari.
“Pada pilihan raya lalu, saya hilang lebih 14,000 undi hanya kerana rasuah,” kata Tun Mahathir lagi.
Mengulas lanjut, Tun Mahathir berkata, pengundi seharusnya lebih bertanggungjawab terhadap negara dan tidak tunduk kepada politik wang.
“Jangan buang undi sebab kamu dapat duit (rasuah),” nasihatnya kepada pengundi menjelang Pilihan Raya Negeri (PRN) pada 12 Ogos nanti.
Berita penuh mengenai Tun Mahathir itu ada di sini –
https://m.malaysiakini.com/news/671902
Kepada Tun Mahathir, lain kali cakap biar terang dan jangan dengan ayat yang tergantung.
Mendakwa berlaku amalan rasuah kerana kalah memanglah mudah, tetapi siapa yang memberi rasuah itu?
Adakah ia dilakukan calon PN?
Atau calon PH dan BN?
Kalau beliau boleh bertanya kepada seorang pengundi Langkawi yang juga kawannya yang dikatakan menerima duit rasuah itu, kenapa tak tanya siapa yang jadi pemberi duit kepadanya?
Tetapi, dengan mendakwa beliau kalah kerana rasuah, tak secara langsung bermakna calon yang menanglah yang melakukan rasuah itu.
Takkan calon PH dan BN yang sama-sama kalah seperti Tun Mahathir pun memberi rasuah juga?
Dalam hal ini, kenapa Tun Mahathir tidak berani mengatakan secara terbuka calon PN yang menang di Langkawi, Mohd Suhaimi Abdullah telah memberi rasuah dan itu punca kemenangannya?
Adakah kerana Tun Mahathir sekarang sudah berbaik dengan PN dan Bersatu, maka ia tidak berani disebutkan secara terbuka?
Dengan main tuduh-tuduh rambang seperti ini, apa gunanya?
Apakah dengan mengaitkan kekalahannya dengan rasuah, ia bermakna semua calon Pejuang yang hilang deposit di seluruh negara pada PRU15 lalu juga disebabkan rasuah?
Lagi pula, kenapa Tun Mahathir tidak membuat laporan polis atau melakukan petisyen bantahan atas kekalahannya jika benar ada amalan rasuah berlaku?
Kenapa terus bising dan menceceh tak habis-habis di media saja?
– ShahbudinHusin 14/07/2023.

5

2

votes
Article Rating
Kongsikan artikel ini


KALAULAH MOHAMED RAHMAT JADI MENTERI KOMUNIKASI DAN DIGITAL KETIKA INI….

Isu sedang panas dan menggelegak dalam iklim politik negara menjelang pengundian PRN 12 Ogos depan tidak lain ialah berkaitan Menteri Besar Kedah, Sanusi Mohd Nor yang ucapannya didapati menghina dan memperlekeh kebijaksanaan Sultan Selangor dalam melantik Menteri Besar negeri tersebut.
Walaupun nama Sultan Selangor tidak disebut secara terang oleh Sanusi dalam ucapannya itu, tetapi adalah jelas beliau bermaksudkan Sultan Selangor tidak bijaksana dalam melantik Amiruddin Shari yang dilabelnya sebagai “cokia” atau tiada kualiti serta membandingkannya dengan Sultan Kedah.
Daripada ucapan Sanusi itu, macam-macam isu boleh dikembangkan bukan saja untuk memberi pukulan kepada Sanusi, tetapi juga untuk melumpuhkan Pas dan PN – antaranya berkaitan kebiadapan, keceluparan, tidak hormat Raja, melanggar pagar kesopanan dan kesusilaan dalam Rukun Negara, melaga-lagakan antara Sultan dan macam-macam lagi.
Tinjauan daripada pelbagai lapisan rakyat juga boleh dilakukan berkaitan ucapan Sanusi itu.
Kalau diumpamakan seperti lauk, isu Sanusi ketika ini adalah hidangan paling enak untuk dimakan dan senang-senang boleh membuatkan seseorang itu bertambah nasi dua tiga pinggan dibuatnya.
Tetapi, apakah PH/BN sebagai kerajaan yang bakal berhadapan dengan PN dan Pas dalam PRN enam negeri serta bercita-cita untuk menawan Kedah, benar-benar telah memanfaatkan isu berkaitan Sanusi itu?
Kenapa media kerajaan, khususnya TV tidak memainkan isu itu dengan seluas-luasnya?
Dalam hal ini, saya segera teringat kepada Allahyarham Mohamed Rahmat atau Tok Mat yang ketika memegang jawatan Menteri Penerangan, beliau didapati cukup cekap dan bijak memanfaatkan isu untuk kepentingan kerajaan, terutama ketika pilihan raya.
Bagi saya, dalam banyak-banyak Menteri Penerangan, beliau adalah yang paling cemerlang dari segi kecekapan mempromosi kerajaan, melindungi dan mendindingi Perdana Menteri serta melakukan serangan kepada pihak lawan.
Saya bukan saja berkawan baik dengan Tok Mat dan selalu berjumpanya untuk berbual-bual berkenaan isu politik, malah beliau juga hadir ke majlis perkahwinan saya.
Sesiapa yang kenal baik dengannya, pasti sukar untuk menafikan kebaikan hatinya dan perwatakannya yang mudah mesra serta boleh bergaul dengan sesiapa saja.
Alfatihah (dibaca) untuk Tok Mat.
Kita tentu ingat ketika PRU 1990 di mana isu tengkolok Kadazan yang dipakai oleh Tengku Razaleigh Hamzah telah diulang beribu kali dan berhari-hari melalui TV dengan pelbagai ulasan dan reaksi pelbagai pihak diutarakan mengenainya.
Walaupun ketika itu, Semangat 46 yang mengetuai blok pembangkang dilihat berpeluang cerah menjatuhkan BN yang dipimpin oleh Tun Mahathir Mohamad, tetapi tengkolok Kadazan yang dikaitkan dengan Kristian telah menjadikan segala-segalanya jadi terbalik di saat-saat akhir.
Isu berkenaan sangat berkesan dalam memenangkan BN kerana Tok Mat ketika itu begitu pandai menjadikannya sebagai modal serangan dan mengulang-ulang gambar dan video Ku Li memakai tengkolok Kadazan itu dalam siaran TV sehinggalah ke hari pengundian.
Hari ini ketika isu Sanusi sedang panas dan kalaulah Tok Mat masih hidup serta beliau memegang jawatan Menteri Komunikasi dan Digital, pasti terduduk Menteri Besar Kedah itu, Pas dan PN dibuatnya.
Pasti kita akan melihat isu itu akan dimain dan dikembangkan dalam pelbagai sudut, sambil segala macam orang memberi komen berkenaan dengannya dan di waktu yang sama, video ucapan Sanusi yang celupar dan biadap itu pula diulang-ulangnya beratus kali dalam sehari.
Hakikatnya, itulah kaedah atau teknik komunikasi media yang paling berkesan sekali untuk mempengaruhi pemikiran rakyat.
Sayang sekali, Menteri Komunikasi dan Digital sekarang, Fahmi Fadzil langsung tiada keupayaan sebegitu.
Sebab itu, isu Sanusi hanya sekadar jadi berita biasa dalam TV milik kerajaan.
Sudahlah di media sosial kita agak ketinggalan, melaui saluran TV elektronik yang siarannya sampai ke setiap rumah pun tidak dipergunakan sepenuhnya.
Seorang rakan yang pernah bertugas di syarikat media berkata, kalau Fahmi ada 10 peratus saja pun ciri seperti Tok Mat, ia sudah memadai sebagai permulaan untuk beliau tahu bagaimana untuk memanfaatkan isu Sanusi dalam suasana menjelang PRN tidak lama lagi.
– ShahbudinHusin 15/07/2023.

4.5

2

votes
Article Rating
Kongsikan artikel ini


AGAK-AGAKLAH TUAN IBRAHIM KALAU IA PUN MASIH NAK PERTAHANKAN SANUSI!!

Sementara Hadi Awang masih berdiam diri, manakala Mursyidul Am Pas, Hashim Jasin menegur Sanusi Mohd Nor agar menjaga mulut ketika berucap di pentas politik, Timbalan Presiden parti itu, Tuan Ibrahim Tuan Man sebaliknya tampil mempertahankan kelakuan Menteri Besar Kedah yang dilihat memperlekehkan Sultan Selangor.
Selain mengatakan ucapan Sanusi telah diputar belit media, beliau juga seakan setuju dengan kata-kata Pengarah Pilihanraya PN itu yang menyentuh isu perlantikan Menteri Besar oleh Sultan Selangor.
“Kita lihat serangan khusus soal peribadi yang berlaku dalam ucapan Menteri Besar Kedah… Soal pelantikan Menteri Besar bukan nak hina Raja-Raja, Sultan Selangor atau negeri-negeri lain.
“Tidak timbul pun.. ini soal percaturan politik bukan melibatkan pihak istana tetapi cuba dikaitkan dengan istana. Berita itu ‘dispin’ (putar belit),” katanya.
Tuan Ibrahim juga berkata, serangan bertali arus dilakukan terhadap Sanusi adalah berikutan Menteri Besar Kedah itu seorang yang hebat dari segi kepimpinannya mentadbir negeri.
Disebabkan itu, dakwa beliau, Pakatan Harapan (PH) memberi tumpuan yang lebih kepada negeri Jelapang Padi itu dan tidak menumpukan kempen mereka di negeri lain seperti Kelantan atau Terengganu yang turut berlangsung PRN.
“Serangan dilihat bertali arus terhadap Sanusi ini, siang malam (Sanusi) seorang saja kena serang.
“Seolah pilihan raya ini Sanusi seorang. Pasal apa? soalnya.
Kepada Tuan Ibrahim, adalah tidak benar ucapan Sanusi yang didakwa memperlekehkan Sultan Selangor itu adalah hasil cetusan putar belit media.
Kalau didengar, memang ucapan Sanusi bermaksud demikian, walaupun nama Sultan Selangor tidak disebut dalam ucapannya.
Kalau dia mempertikaikan Menteri Besar Selangor iaitu Amirudin Shari yang dilantik ke jawatan itu adalah seorang yang “cokia”, bukankah ia dengan mudah difahami sebagai mempertikaikan kebijaksanaan Sultan Selangor dalam membuat perlantikan?
Tambahan lagi, dalam ucapannya itu, Sanusi jelas membandingkan dengan Sultan Kedah yang didakwanya hanya melantik pemimpin hebat seperti dirinya sebagai Menteri Besar.
Siapa pun yang mendengar ucapan Sanusi itu, tidak dapat disanggah lagi ia adalah perlekehan yang terang lagi nyata terhadap Sultan Selangor.
Oleh yang demikian, tidak perlu, bahkan memalukan saja bagi Tuan Ibrahim sebagai pemimpin nombor dua sebuah parti Islam jika tidak dapat memahami maksud ucapan Sanusi itu.
Budak sekolah pun rasanya tidak ada masalah untuk memahaminya?
Selain itu, hujah pembelaan Tuan Ibrahim bahawa isu yang disentuh Sanusi hanya berkaitan perkiraan politik semata-mata dan tidak terkait dengan Istana adalah juga tidak benar, tidak tepat serta menyeleweng daripada fakta.
Harus beliau tahu dan sedar, soal perlantikan Menteri Besar adalah merupakan hak, budi bicara serta atas kebijaksanaan Sultan atau Raja di sesebuah negeri itu dan ia telah lama termaktub dalam perlembagaan.
Tidakkah dengan mempertikaikan mengapa seseorang yang “cokia” dilantik sebagai Menteri Besar, ia bermakna memperlekehkan kuasa yang melantik itu?
Lebih-lebih lagi jika dibanding-bandingkan dengan Sultan negeri yang lain.
Buat Tuan Ibrahim, agak-agaklah kalau ia pun masih nak mempertahankan Sanusi yang celupar dan biadap itu?
– ShahbudinHusin 16/07/2023.

4.3

6

votes
Article Rating
Kongsikan artikel ini


LANGGAR UNDANG2 TAK SELESAI DENGAN MOHON MAAF, AZALINA INGATKAN MB KEDAH

Membangkitkan isu memecah-belah, mengganggu ketenteraman awam dan tidak menghormati institusi raja-raja adalah satu kesalahan di sisi undang-undang, kata Menteri di Jabatan Perdana Menteri (Undang-undang dan Reformasi Institusi) Azalina Othman Said.
Azalina berkata walaupun kebebasan bersuara merupakan hak perlembagaan setiap warga Malaysia di bawah Perkara 10(1)(a) Perlembagaan Persekutuan, namun kebebasan itu tertakluk kepada Perkara 10(2) Perlembagaan bagi memastikan ketenteraman dan keamanan terjamin.
“Saya ingin membawa perhatian kepada tindakan Menteri Besar Kedah Muhammad Sanusi Md Nor di mana dia telah dalam ceramah politiknya, mempersoalkan kewibawaan Sultan Sharafuddin Idris Shah berkaitan pemilihan menteri besar Selangor baru-baru ini.
“Sesiapa sahaja yang membangkitkan isu-isu yang membelah bahagi, mengganggu ketenteraman awam dan tidak menghormati institusi Raja-Raja, harus ingat bahawa ini adalah satu kesalahan di sisi undang-undang,” katanya dalam ciapan di laman Twitter miliknya hari ini.
Azalina berkata sebagai orang politik atau mana-mana orang yang dikurniakan kuasa, mereka seharusnya sedar bahawa pertuturan sedemikian ada kuasa untuk mempengaruhi orang ramai, terutamanya dalam musim pilihan raya.
Semalam, lima ahli Dewan Diraja Selangor

(gambar, bawah)

membuat

laporan polis

terhadap Muhammad Sanusi di Balai Polis Seksyen 6, Shah Alam yang didakwa mempertikai kewibawaan institusi diraja Selangor dalam pemilihan menteri besar negeri itu.
Mereka yang terdiri daripada Ambrin Buang, Mohd Zawawi Salleh, Mohammed Khusrin Munawi, Mohamad Adzib Mohd Isa dan Emran Kadir juga menuntut Muhammad Sanusi membuat permohonan maaf secara terbuka berhubung isu tersebut dengan kadar segera.
Dalam hal itu, Azalina menerusi ciapan tersebut berkata tindakan yang bersalahan dengan undang-undang itu tidak akan terselesai atas alasan memohon maaf.
Dia berkata permohonan kemaafan bukan satu pembelaan dari segi undang-undang dalam perundangan jenayah.
Azalina juga mahu Polis Diraja Malaysia (PDRM) diberi kebebasan untuk menyiasat sesiapa sahaja yang membangkitkan isu 3R (raja, agama dan bangsa) yang melanggar mana-mana undang-undang tanpa campur tangan mana-mana pihak.
Sementara itu, Muhammad Sanusi yang juga pengarah pilihan raya PN menerusi catatan di Facebooknya menyatakan dia telah

mengutus warkah

kepada Sultan Selangor Sultan Sharafuddin Idris Shah bagi menyatakan permohonan maaf atas kenyataannya sebelum ini.
“Saya dimaklumkan oleh Pegawai Istana Selangor bahawa Tuanku Sultan Selangor telah pun memberi perkenan untuk menerima dan membaca warkah saya itu pada Jumaat, 14 Julai,” katanya.
Sanusi berkata dia juga telah memberi keterangan kepada pegawai penyiasat dari Bukit Aman pada 2 pagi semalam (14 Julai) untuk melengkapkan siasatan mereka ke atas laporan-laporan yang dibuat ke atasnya.
Media sebelum ini melaporkan, Muhammad Sanusi dalam satu siri ceramah anjuran PN didakwa mengeluarkan kenyataan yang dikatakan menghina Sultan Selangor.
Menerusi video tular tersebut, Muhammad Sanusi turut didakwa meremehkan pelantikan Amirudin.
Sumber –
Bernama
.

5

1

vote
Article Rating
Kongsikan artikel ini


APA? MAHIADDIN MAHU JADI PM SEKALI LAGI?

Dengan andaian jika kemenangan bergaya berjaya dicatat PN pada PRN enam negeri ini bakal memungkinkan kedudukan Anwar Ibrahim akan tergugat, Mahiaddin Md Yasin difahamkan sejak kebelakangan ini mula menunjukkan kecenderungan ingin kembali semula sebagai Perdana Menteri.
Diandaikan dengan keputusan buruk diterima PH pada PRN nanti, Anwar bukan saja dipercayai akan menerima tekanan yang menadikan kedudukannya lebih bergoncang, dirasakan pemberontakan dalam UMNO agar parti keluar daripada kerajaan perpaduan juga turut dijangka berlaku.
Elemen-elemen itu akhirnya dipercayai paling memungkinkan berkesufahan dengan berlakunya pertukaran kerajaan.
Walaupun Mahiaddin tidak pernah menyatakan hasrat serta keinginanya itu secara terbuka, tetapi beberapa pemimpin gabungan itu menyebut, sebagai orang politik, mereka dapat merasakan keinginan Mahiaddin itu.
Antaranya dikatakan melalui tindakan Mahiaddin yang lebih mahukan Azmin Ali bertanding dan seterusnya dijadikan Menteri Besar Selangor jika PN berjaya merampas negeri tersebut.
Meski tiada sesiapa dinamakan sebagai poster boy, kalangan dalam Bersatu memberitahu, bukanlah rahsia lagi bahawa keinginan Mahiaddin ialah kepada Azmin sebagai calon Menteri Besar.
Mereka kini mula bimbang melihat perkembangan itu kerana kalau perkara itu lebih disedari rakyat, ditakuti ia akan menimbulkan kesan penolakan secara senyap yang lebih besar kepada PN pada PRN akan datang ini.
Ini kerana Mahiaddin ketika memegang jawatan Perdana Menteri telah dikira gagal mentadbir negara dengan pelbagai masalah muncul, tidak proaktif sebab hanya berani membaca perutusan khas dan menghantar kenyataan media, tidak pernah mengadakan sidang media terbuka atau bersemuka dengan wartawan dan pelbagai kekurangan lain lagi yang pasti masih dalam
Ingatan rakyat negara ini.
Secara logiknya, dengan pebagai siri kegagalan itu, adalah tidak mungkin rakyat Malaysia mahu beliau kembali memimpin negara buat kali kedua.
Lebih ditakuti, jika setelah berkuasa nanti, beliau kembali dengan perangai tertutupnya seperti sebelum ini dan hanya mendengar kata nasihat dua tiga orang yang rapat dengannya saja.
Dalam hal ini, ada pemimpin Bersatu turut melontarkan persoalan tentang keinginan Mahiaddin yang semakin dapat dirasakan itu kepada beberapa pemimpin parti lain dalam PN dan ternyata, mereka juga menyedarinya.
Mereka juga dikatakan mengeluh kalau kiranya keinginan Mahiaddin itu benar-benar dinyatakannya atau melalui suara orang-orang kuatnya dalam Bersatu kerana ia pasti mencetuskan masalah dalam PN sendiri.
Hakikatnya dalam PN sekarang ini, berikutan Mahiaddin sudah tergolong dalam kluster mahkamah, selain kerana dikira sebagai bekas Perdana Menteri yang gagal, kecenderungan lebih mahukan Hamzah Zainuddin dinamakan sebagai calon Perdana Menteri akan datang.
Tambahan lagi, dengan kes mahkamah yang sedang dihadapinya, keinginan Mahiaddin itu hanya menampakkan beliau tiada bezanya dengan Zahid Hamidi yang kini memegang jawatan Timbalan Perdana Menteri.
Mula kedengaran suara-suara bahawa kalau PN ingin mendapat lebih sokongan rakyat, gabungan itu mestilah kelihatan berbeza dengan kerajaan perpaduan sekarang dan tidak memberi ruang sama sekali kepada kluster mahkamah beroleh sebarang kedudukan dalam kerajaan sehinggalah kes mereka selesai.
Dengan pemimpin baru dinamakan sebagai calon Perdana Menteri, mereka percaya, kalau pun perubahan kerajaan tidak berlaku selepas PRN ini, perkara itu lebih mudah digerakkan agar berlaku pada PRU16 akan datang.
Ada pemimpin Bersatu yang merasakan, jika Mahiaddin lebih berjiwa besar dan sedia membuat kenyataan tidak mahu kembali sebagai Perdana Menteri, tetapi sekadar untuk sama-sama dapat memainkan peranan memastikan kemenangan PN, itu adalah yang terbaik sekali dan amat dialu-alukan.
Tetapi kata mereka, jika Mahiaddin tidak mahu mengalah, PN agak berbelah bahagi dalam beroleh sokongan rakyat, baik pada PRN atau PRU16 mendatang.
– ShahbudinHusin 17/07/2023.

5

2

votes
Article Rating
Kongsikan artikel ini


AGAR ISU KEBIADAPANNYA KEPADA RAJA TIDAK BERPANJANGAN, SANUSI SEPATUTNYA PILIH MENGAKU BERSALAH

Atas kedua-dua pertuduhan yang dikenakan terhadapnya di bawah Akta Hasutan, Menteri Besar Kedah, Sanusi Md Nor telah membuat pilihan untuk mengaku tidak bersalah di mahkamah.
Ini bermakna, kes beliau yang mempertikaikan kebijaksanaan Sultan Selangor dalam melantik Amirudin Shari sebagai Menteri Besar dan kewujudan kerajaan perpaduan yang dititahkan oleh Yang Dipertuan Agong, akan dibicarakan di depan hakim.
Tetapi, sebelum ini Sanusi telah pun mengutus surat kepada Sultan Selangor untuk memohon ampun dan maaf atas keceluparannya itu.
Bukankah dengan mengutus surat kepada baginda Sultan Selangor itu bermakna Sanusi sendiri mengakui kesalahannya, tidak kiralah sama ada ia dilakukan secara sengaja atau tidak sengaja?
Kalau sudah mengakui begitu, kenapa sekarang beliau memilih untuk mengaku tidak bersalah di mahkamah dan mahu kesnya dibicarakan?
Apa yang ingin Sanusi buktikan?
Kes melibatkan Sanusi ini bukanlah kes politik, tetapi kerana menyentuh kedudukan Raja-Raja di mana yang turut membuat laporan polis terhadapnya ialah Ahli-Ahli Dewan Diraja Selangor sendiri.
Selain mengutus surat memohon ampun, Pesuruhjaya Pas Selangor, Dr Ahmad Yunus Hairi turut mengadap Sultan Selangor, semalam.
Walaupun tidak diketahui tujuan serta butiran majlis mengadap itu, adalah dipercayai ia juga bertujuan memanjangkan permohonan maaf atas keceluparan Sanusi itu serta memberi penjelasan berkenaan dengannya.
Bagaimanapun, selepas itu, Istana Sultan Selangor mengeluarkan kenyataan isu berkenaan masih belum selesai.
Dan berikutan Sanusi membuat keputusan mengaku tidak bersalah atas pertuduhan terhadapnya, bermakna isu dan kes ini menjadi lebih jauh daripada titik penyelesaiannya.
Ia akan terus menjadi panjang dan dipanjang-panjangkan.
Sepatutnya, malah amat terpuji, lebih baik sebenarnya jika Sanusi membuat pilihan mengaku bersalah saja atas kedua-dua kesalahan yang dikenakan terhadapnya itu.
Dengan mengaku bersalah, bukan saja isu kebiadapan dan keceluparannya dapat dinoktahkan serta-merta, malah ia menunjukkan sikap merendah diri dan kesetiaan tidak berbelah bahagi Sanusi sebagai rakyat terhadap Raja atas isu yang dipertikaikannya itu.
Kes akan segera tamat dan ia tidak menarik lagi untuk dijaja atau dipanjangkan dan Sanusi akan lebih dipuji berana memilih beralah atas kebiadapan dan keceluparannya terhadap dua Raja – Sultan Selangor dan Yang Dipertuan Agong.
– ShahbudinHusin 18/07/2023.

5

1

vote
Article Rating
Kongsikan artikel ini


PENGUNDI KINI WAJIB TOLAK SANUSI DAN PARTI YANG DIWAKILINYA

Setelah berhari-hari cuba mempertahankan keceluparan dan kebiadapannya terhadap Raja-Raja, Menteri Besar Kedah, Sanusi Md Nor akhirnya bertemu buku dengan ruas apabila didakwa di mahkamah atas dua pertuduhan di bawah Akta Hasutan.
Tuduhan pertama kerana menghasut berhubung perlantikan Menteri Besar Selangor oleh Sultan Selangor dan tuduhan menghasut kedua berikutan tindakannya mempertikaikan penubuhan kerajaan perpaduan selepas PRU15 lalu yang dititahkan oleh Yang Dipertuan Agong.
Berdasarkan kedua-dua pertuduhan, Sanusi didakwa telah melakukan perbuatan yang mempunyai kecenderungan menghasut dengan menyebut perkataan-perkataan yang mempunyai maksud untuk membangkitkan perasaan tidak setia terhadap Raja-Raja.
Kedua-dua pertuduhan dikemukakan terhadapnya mengikut Seksyen 4(1)(a) Akta Hasutan 1948 dan boleh dihukum mengikut Seksyen 4(1) akta sama yang membawa hukuman denda sehingga RM5,000 atau penjara maksimum tiga tahun atau kedua-duanya, jika sabit kesalahan.
Apa yang nyata, kedua-dua pertuduhan yang dihadapkan kepada Sanusi itu adalah berdasarkan kesalahan yang dikira amat berat telah dilakukannya iaitu cubaan membangkitkan perasaan tidak setia kepada Raja.
Sebagai pemimpin Melayu/Islam di negara ini dan Sanusi sendiri adalah ketua sebuah kerajaan negeri yang mempunyai Raja, bahkan kedudukan Raja-Raja sudah termaktub dalam Perlembagaan Persekutuan, apa yang dilakukan Sanusi, selain tidak wajar, tetapi juga tidak tidak boleh diterima sama sekali.
Jika inilah perangai dan kelakuan pemimpin Melayu/Islam yang ada di negara ini, sementelah pula beliau adalah mewakili Pas, sebuah parti yang mendakwa memperjuangkan Islam, maka siapa lagi yang mahu menghormati dan mendaulatkan Raja-Raja kita?
Kalau tiada Raja-Raja juga, siapa lagi mahu melindungi kita semua?
Sebab itu, pertuduhan yang dikenakan kepada Sanusi adalah tepat dan wajar agar ia menjadi pengajaran kepada seluruh rakyat negara ini.
Dalam hal ini, titah Sultan Selangor semalam yang menyatakan isu Sanusi masih belum selesai, walaupun setelah Pesuruhjaya Pas negeri mengadap baginda, haruslah menjadi renungan dan pedoman yang berpanjangan kepada seluruh rakyat Malaysia.
Ini kerana perbuatan menghasut atau mengajak kepada kecenderungan tidak setia kepada Raja tidak harus dibiarkan berlaku begitu saja.
Dengan pemimpin sendiri sanggup melakukan hal yang tidak baik terhadap Raja, ia lebih mungkin mendorong rakyat biasa melakukan hal yang sama.
Dalam konteks PRN yang bakal tiba ini, ia adalah masa terbaik dan menjadi kewajipan kepada pengundi untuk menolak Sanusi dan parti yang diwakilinya di mana saja mereka meletakkan calonnya.
Sudah sampai masanya perbuatan Sanusi ini dihukum, selain melalui peruntukan undang-undang, juga melalui suara rakyat yang menolak secara mutlak kebiadapannya terjadap Raja-Raja.
Tidak cukup dengan selama ini menunggang agama dan menanamkan bibit perpecahan dalam masyarakat, kini Raja-Raja pun mahu diheret sama yang didorong oleh kerakusan terhadap kuasa.
Begitukah kelakuan pemimpin dan parti yang mendakwa memperjuangkan Islam?
– ShahbudinHusin 18/07/2023.

5

2

votes
Article Rating
Kongsikan artikel ini


KALAU GIRLFRIEND TAK JAWAB PANGGILAN, DIA PUN AKAN KITA CARI SAMPAI KE RUMAH JUGA

Pelbagai pihak didapati meluahkan rasa tidak senang dan sedikit marah dengan tindakan pihak polis menahan Menteri Besar Kedah, Sanusi Md Nor pada jam 3.00 pagi.
Mereka menyifatkan penahanan Sanusi pada waktu subuh itu adalah tindakan keterlaluan, tidak wajar, berlebih-lebih dan tidak sesuai kerana kedudukannya sebagai ketua kerajaan negeri.
Mereka berhujah lagi bahawa kes yang dhadapi Sanusi bukan berkaitan jenayah serta beliau dikatakan tidak berpotensi sama sekali untuk melarikan diri.
Sanusi ditahan sekumpulan polis di sebuah hotel di Mont Kiara semalam untuk dibawa di IPD Gombak, sebelum diiringi untuk ke Mahkamah Majistret Selayang pada jam 9.00 pagi bagi menghadapi dua pertuduhan di bawah Akta Hasutan.
Meskipun Ketua Polis Negara, Razarudin Husain telah tampil menjelaskan tindakan terhadap Sanusi itu terpaksa diambil kerana Pengarah Pilihanraya PN itu tidak menjawab, malah menolak (reject) panggilan melalui telefonnya, mereka yang tidak puas hati dan marah itu terus juga membebel lagi.
Mereka mengatakan, menahan orang pada waktu subuh bukanlah amalan yang patut dalam sebuah kerajaan madani.
Jika kita teliti penjelasan daripada Ketua Polis Negara, bukan saja Sanusi tidak menjawab dan menolak panggilan daripada pihak polis, malah beberapa pegawai Sanusi yang dihubungi juga turut berbuat hal yang sama.
Mungkin benar Sanusi tidak mungkin melarikan diri, tetapi dengan tidak menjawab dan menolak setiap panggilan pihak polis, bukanlah mustahil beliau akhirnya tidak muncul di mahkamah.
Apa lagi sebelum itu ketika telah heboh berita mengenai pendakwaannya dilaporkan media dan sudah dimasukkan dalam jadual mahkamah, Sanusi dilaporkan masih memberitahu beliau belum dimaklumkan lagi mengenainya.
Sanusi Oh Sanusi…macam mana hang nak maklum kalau panggilan pihak polis pun tak berani nak jawab?
Kenapa Sanusi dan pegawai-pegawainya tidak menjawab dan menolak panggilan daripada pihak polis?
Apa sebenarnya akal yang ingin dilakukannya?
Sesibuk mana pun, takkan seminit dua tak boleh jawab panggilan?
Lepas tu kenapa tolak atau reject pula panggilan pihak polis?
Kalau ia pun sibuk bebenar pada waktu panggilan itu diterima, kenapa tidak membuat panggilan semula kepada nombot yang membuat panggilan?
Sebagai pihak yang bertanggungjawab untuk memastikan orang yang kena tuduh hadir di mahkamah, sudah pasti pihak polis bimbang dengan keadaan sebegitu.
Jadi, itulah sebabnya Sanusi didatangi pihak polis pada jam 3.00 pagi.
Pokoknya kalau panggilan dijawab dan tidak di-reject atau melakukan panggilan semula, tiada sebab untuk pihak polis datang pada pukul 3.00 pagi mencari Sanusi
Kalau kita masih ingat ketika muda-muda dulu, kalau girlfriend atau buah hati kita tidak dapat dihubungi dan tidak menjawab panggilan telefon, akhirnya kita pun akan segera mencarinya sampai ke rumah atau tempat kerjanya.
Begitu juga, jika panggilan daripada bank kerana bayaran kereta ada tertunggak berbulan-bulan, tukang tarik juga akan datang sampai ke rumah kita akhirnya.
Ertinya, mencari sampai ke rumah jika gagal dihubungi adalah perkara biasa.
Makanya, lain kali jawablah panggilan telefon, lebih-lebih lagi bagi yang bermulut celupar, terutama terhadap Raja-Raja serta sedar telah banyak laporan polis dibuat terhadap mereka.
Atau lagi mudah, jadilah orang baik-baik. –
ShahbudonHusin 19/07/2023.

5

1

vote
Article Rating
Kongsikan artikel ini


SEBAGAIMANA DIJANJI, ANWAR TUNJUK BUKTI HUTANG FELDA TELAH DILUPUSKAN, TUNTUT MAHIADDIN SEGERA MOHON MAAF

Perdana Menteri Datuk Seri Anwar Ibrahim akan mengemukakan bukti bahawa beliau telah menandatangani dokumen bagi penghapusan hutang peneroka Felda esok.
“Saya boleh bawa, tak perlu tunggu 24 jam, dalam 12 jam saya boleh. Memang saya tandatangan pada 27 Jun lepas.
“Kenapa dia (bekas Perdana Menteri Tan Sri Muhyiddin Yassin) tak buat kerja, tak tahu.
“Kamu (Muhyiddin) cabar begitu… baik, saya tunjuk bukti saya tandatangan (pelupusan hutang RM990 juta), dia kena minta maaf,” katanya kepada media selepas menghadiri Majlis Sambutan Maal Hijrah 1445H Perpaduan Tanjong Karang di Kampung Raja Musa di Tanjong Karang malam ini.
Anwar berkata demikian bagi menjawab tuntutan Muhyiddin kepada beliau agar membuat permohonan maaf tanpa syarat dan terbuka secara bertulis susulan kenyataannya yang mendakwa hutang peneroka Felda berjumlah RM8.3 bilion tidak pernah dilupuskan di bawah pentadbiran Muhyiddin.
Tuntutan itu dikemukakan dalam surat bertarikh 18 Julai menerusi firma guaman Rosli Dahlan Saravana Partnership.
Selain itu, dalam tempoh 24 jam daripada penerimaan surat berkenaan, Anwar juga perlu mengemukakan surat atau dokumen yang ditandatangani mengatakan beliau sebagai Menteri Kewangan pada akhir Jun lepas meluluskan pelupusan hutang peneroka Felda bernilai RM8.3 bilion.
Justeru, sebelum melakukan lawatan rasmi ke Vietnam esok, Anwar berkata beliau akan menghubungi Ketua Setiausaha Perbendaharaan (KSP) Datuk Johan Mahmood Merican untuk menyerahkan bukti berkenaan.
“Insya-Allah, sebelum saya ke Vietnam esok saya akan telefon KSP dan akan bagi (bukti) itu. Saya nak dia (Muhyiddin) minta maaf secara terbuka,” katanya.
Anwar, yang juga Menteri Kewangan, sebelum ini mendakwa Belanjawan 2021 dan 2022 di bawah Perikatan Nasional tidak mempunyai peruntukan untuk menyelesai dan melupuskan hutang Felda.
Katanya hanya dalam Belanjawan MADANI 2023, beliau menyerahkan RM990 juta peruntukan awal bagi melupuskan hutang peneroka Felda yang berjumlah RM8.3 bilion itu. – Sumber –

Bernama
Sementara itu, dalam perkembangan paling terbaru pagi ini, Anwar menunjukkan dokumen bukti sebagaimana dijanjikannya.
Berikut adalah salinan dokumen tersebut.
Serentak itu, Anwar menuntut Mahiaddin segera memohon maaf atas fitnah yang dilemparkan bekas Perdana Menteri itu kepadanya. –
ShahbudinHusin 20/07/2023.

4.2

5

votes
Article Rating
Kongsikan artikel ini


JADINYA SANUSI KLUSTER MAHKAMAH BUKAN KERANA POLITIK, MALAH TIADA KAITAN DENGAN POLITIK

Walaupun telah disebut sebelum ini, malah ramai orang juga sudah menyebutnya, kali ini saya ingin menekankan sekali lagi bahawa pendakwaan di bawah Akta Hasutan terhadap Menteri Besar Besar, Sanusi Md Nor bukanlah bersifat politik dan tiada kaitan sama sekali dengan sebarang unsur politik.
Beliau didakwa di mahkamah adalah kerana memperlekeh dan mempertikaikan Raja – pertama, terhadap Sultan Selangor dalam perlantikan Menteri Besar dan kedua, terhadap Yang Dipertuan Agong berhubung pembentukan kerajaan perpaduan.
Dakwaan mempertikaikan Sultan Selangor dan Agong itu dibuat Sanusi dalam ucapan terbuka yang bererti ia memperlihatkan kecenderungan untuk menghasut dan membangkitkan perasaan tidak setia kepada Raja.
Harus difahami bahawa perlantikan Menteri Besar adalah hak serta budi bicara Sultan sesebuah negeri dan memperlekeh perlantikan yang dibuat Sultan adalah bererti sama seperti memperlekeh kebijaksanan baginda.
Begitu juga dengan penubuhan kerajaan perpaduan, keceluparan Sanusi menuduh Agong tidak pernah menitahkan perkara itu adalah juga keterlaluan, menyeleweng dan seolah-olah merendah-rendahkan kebijaksanaan baginda dalam menyelesaikan kemelut politik negara.
Perkara itu bukan saja difahami memang titah baginda, bahkan Mahiaddin Md Yasin, selepas mengadap Agong sesudah PRU15 lalu juga ada menyebut tentang hasrat penubuhan kerajaan perpaduan oleh baginda itu.
Mahiaddin memberitahu, PN menolak idea penubuhan kerajaan perpaduan atau unity goverment yang dicadangkan Agong itu.
Jika idea menubuhkan kerajaan perpaduan bukan sesuatu yang dititahkan Agong, bagaimana Mahiaddin boleh menyebut mengenainya?
Makna mudahnya, penubuhan kerajaan perpaduan memang merupakan idea serta titah Agong dan bukan direka-reka oleh Anwar sebagai didakwa oleh Sanusi.
Berdasarkan keceluparan Sanusi memperlekeh dan mempertikai dua Raja dengan dua perkara yang berbeza itu, beliau memang sepatutnya didakwa di mahkamah dan kini secara langsung bergelar kluster mahkamah.
Dengan itu, pendakwaan terhadap Sanusi tiada kaitan dengan politik, tidak berunsur politik dan tidak untuk kepentingan politik mana-mana parti dalam kerajaan sebagaimana dituduh oleh pihak-pihak tertentu.
Tindakan yang diambil adalah semata-semata berdasarkan kesalahan atau kebiadapan yang Sanusi lakukan terhadap Raja.
Lebih daripada itu, kalau kita lihat juga, semua laporan polis terhadap Sanusi, termasuk oleh Ahli-Ahli Dewan Diraja Selangor, semunya adalah berkaitan perlekehannya terhadap Sultan Selangor.
Tiada satu pun ada laporan polis terhadap keceluparan Sanusi yang menggelar Amiruddin sebagai Menteri Besar yang “cokia” dan “tak cukup inci”.
Hal yang sama juga dalam konteks istilah kerajaan perpaduan yang Sanusi dakwa hanya rekaan dan gembar-gempur Anwar saja, tiada laporan polis berkaitan tuduhan fitnah yang dibuatnya itu kepada Perdana Menteri.
Meski tidak dapat dipastikan sama ada wujud laporan polis berkaitan tindakan Sanusi mempertikaikan titah Agong berkaitan kerajaan perpaduan itu, tetapi pihak berkuasa barangkali memutuskan ucapan Menteri Besar berkaitan perkara itu adalah merupakan perbuatan melampau serta tidak wajar oleh seorang pemimpin atau ketua kerajaan negeri.
Maka sebab itulah Sanusi akhirnya didakwa di mahkamah berkaitan tuduhan terhadap penubuhan kerajaan perpaduan itu.
Melihat bagaimana kedua-dua isu dijadikan modal oleh Sanusi, persoalan yang timbul – berpolitik parti Islam apa kalau nama Raja sewenang-wenangnya boleh diheret dalam keghairahan untuk memperolehi undi?
Mudah kata, di sinilah perlunya Akta Hasutan untuk terus melindungi kedudukan Raja-Raja sebagai payung kepada rakyat jelata.
Bayangkan kalau ada 10 orang macam Sanusi dan di waktu yang sama tiada Akta Hasutan?
Sebaliknya, orang politik Perdana Menteri dan menteri-menteri tidak memerlukan pun Akta Hasutan kerana jika difitnah, dipertikai dan diperlekeh secara keterlaluan, mereka boleh memfailkan saman atau membuat laporan polis terhadap sesiapa yang menuduh demikian.
Tetapi, atas kedudukan istimewa mereka, Raja mesti sentiasa dilindungi oleh Akta Hasutan.
– ShahbudinHusin 20/07/2023.

5

1

vote
Article Rating
Kongsikan artikel ini


SANUSI BERPOTENSI DIDAPATI BERSALAH, MEMBERINYA KEMENANGAN SUATU PEMBAZIRAN

Walaupun telah didakwa di mahkamah di bawah Akta Hasutan, selain bakal disiasat pula oleh SPRM berhubung isu nadir bumi, Pas dilaporkan tetap akan meletakkan Sanusi Md Nor sebagai calon pada PRN akan datang ini.
Timbalan Presiden Pas, Tuan Ibrahim Tuan Man dipetik berkata, Sanusi akan tetap diturunkan sebagai calon dalam PRN Kedah.
Bahkan, kata beliau, Menteri Besar sementara itu setakat ini kekal sebagai taruhan utama dalam usaha PN mempertahankan Kedah daripada dirampas pihak lawan.
“Insya-Allah, sehingga kini beliau masih calon utama. PAS akan kekalkan beliau,” katanya.
Mengikut fakta, kes mahkamah yang dihadapi Sanusi adalah amat serius kerana menyentuh hal paling sensitif dalam isu 3R iaitu memperlekeh dan mempertikaikan kebijaksanaan Raja-Raja Melayu.
Yang diperlekeh dan dipertikai itu pula bukan setakat seorang Raja, tetapi dua Raja iaitu Sultan Selangor dalam hal melantik Menteri Besar dan Yang Dipertuan Agong berkaitan titah penubuhan kerajaan perpaduan.
Tidak pernah ada mana-mana pemimpin Melayu, hanya didorong oleh kepentingan politik, sanggup bersikap celupar serta biadap kepada dua Raja sebagaimana Sanusi lakukan ini.
Berdasarkan serius dan sentisifnya isu yang disentuh Sanusi, selain berdasarkan fakta dan logik akal, agak sukar sebenarnya untuk Sanusi terlepas daripada dikenakan hukuman atas kesalahan yang telah dilakukannya.
Kedua-dua pertuduhan dikenakan terhadapnya ialah mengikut Seksyen 4(1)(a) Akta Hasutan 1948 dan boleh dihukum mengikut Seksyen 4(1) akta sama yang membawa hukuman denda sehingga RM5,000 atau penjara maksimum tiga tahun atau kedua-duanya, jika sabit kesalahan.
Dalam hal ini, jika Pas menunjunjung penghormatan yang tinggi kepada Raja, langkah terbaik ialah mereka tidak meletakkan Sanusi sebagai calon dalam mana-mana pilihan raya sehingga kesnya selesai.
Membenarkan lagi Sanusi bertanding hanya mengundang risiko lebih tinggi kerana jika menang dan kemudian didapati bersalah dan didenda melebihi RM2000 oleh mahkamah, kedudukannya sebagai Adun tergugur secara automatik.
Selepas tergugur kedudukan sebagai Adun, beliau sekaligus perlu meletakkan jawatan sebagai Menteri Besar Kedah.
Pilihan selepas itu, satu pilihan raya kecil terpaksa diadakan semula.
Tidakkah ini suatu pembaziran namanya?
Untuk mengelakkan pembaziran masa, tenaga dan wang berikutan pendirian Pas tetap juga mahu mengekalkan lagi Sanusi bertanding, kebijaksanaan kini terletak di tangan pengundi-pengundi Kedah.
Amat terpuji jika Sanusi tidak lagi diberikan undi kemenangan – sama ada dengan memberi peluang kepada parti lain pula memerintah Kedah atau mengalahkannya sebagai Adun tetapi kekal memenangkan Pas, maka rakyat negeri itu akan beroleh Menteri Besar lain yang lebih berwibawa, tidak merapu dan tidak mencemar institusi Raja seperti perlakuannya yang memalukan itu.
– ShahbudinHusin 21/07/2023.

5

3

votes
Article Rating
Kongsikan artikel ini


KAMU CERCA RAJA, ITU NASIB KAMULAH – ANWAR

Perdana Menteri Anwar Ibrahim menafikan terlibat dalam kes menteri besar sementara Kedah Muhammad Sanusi Md Nor yang sedang menghadapi pertuduhan mahkamah.
Menurutnya, pembangkang telah hilang modal sehingga mengaitkan dirinya dengan kes Sanusi
“Hari-hari perdana menteri dicerca, dimaki dan dihina. Saya tidak ambil tindakan. Tidak suruh polis ambil tindakan.
“Tapi, cerca dan singgung Raja, itu nasib kamulah. Jadi, yang buat laporan polis Dewan Diraja Selangor. Bolehkah Dewan Diraja Selangor membuat laporan polis tanpa perkenaan Sultan? Tidak.
“Kemudian pesuruhjaya PAS Selangor pergi jumpa Sultan Selangor minta ampun. Tuanku titah kes belum selesai. Maka, ketua polis negara buat kenyataan, dia (Sanusi) ditangkap dan didakwa.
“Apa pula salah perdana menteri pula ini? (Pembangkang) dah tak ada modal. Kamu ini cakap, tangggunglah, hebat sangat,” katanya selepas merasmikan ‘Majlis Sentuhan Kasih Desa Selangor & Mini Karnival Usahawan Desa di Stadium Sungai Besar, Sabak Bernam, pagi tadi.
Sanusi dituduh di mahkamah pada 18 Julai lalu atas dua pertuduhan menghasut berhubung isu pelantikan menteri besar Selangor dan penubuhan kerajaan perpaduan.
Mengikut kedua-dua pertuduhan, Sanusi didakwa telah melakukan perbuatan yang mempunyai kecenderungan menghasut dengan menyebut perkataan yang mempunyai kecenderungan untuk membangkitkan perasaan tidak setia terhadap mana-mana raja.
Penyandang kerusi Dewan Undangan Negeri (DUN) Jeneri itu dituduh melakukan kedua-dua kesalahan terbabit di Simpang 4, Taman Selayang Mutiara – Kampung Bendahara, Gombak dekat Kuala Lumpur pada 11 malam, 11 Julai lepas.
Kedua-dua pertuduhan dikemukakan mengikut Seksyen 4(1)(a) Akta Hasutan 1948 dan boleh dihukum mengikut Seksyen 4(1) akta sama yang membawa hukuman denda sehingga RM5,000 atau penjara maksimum tiga tahun atau kedua-duanya, jika sabit kesalahan.
Sanusi bagaimanapun mengaku tidak bersalah selepas kedua-dua pertuduhan terhadapnya dibacakan secara berasingan di hadapan Hakim Nor Rajiah Mat Zin dan Hakim Osman Affendi Mohd Shalleh.
Kedua-dua hakim membenarkan Muhammad Sanusi diikat jamin RM5,000 dengan seorang penjamin bagi setiap pertuduhan dan mengarahkan tertuduh tidak membuat sebarang komen berhubung kes sehingga kes berkenaan selesai serta menetapkan 4 Okt untuk sebutan kes bagi serahan dokumen.
Sumber –
https://m.malaysiakini.com/news/672805

5

2

votes
Article Rating
Kongsikan artikel ini


JIKA AZMIN TIDAK LARI, TIGA DUN DALAM PARLIMEN GOMBAK AKAN JADI MEDAN PERTARUHAN TIGA KETUA PARTI

Kawasan Parlimen Gombak mungkin mencatat sejarah tersendiri daripada segi kemeriahannya pada PRN Selangor, 12 Ogos akan datang ini.
Dalam Parlimen tersebut, terdapat tiga kawasan Dun yang menjadi pertaruhan dalam PRN ini iaitu Sungai Tua, Gombak Setia dan Hulu Kelang.
Berdasarkan pengumuman calon-calon setakat ini, Dun Sungai Tua akan ditandingi oleh Menteri Besar sementara Selangor, Amirudin Shari yang juga Pengerusi PH dan Pengerusi Majlis Pimpinan PKR Selangor.
Beliau akan bertanding mewakili gabungan PH/BN dan kali ini adalah kali keempat beliau bertanding di Sungai Tua.
Dun Gombak Setia pula akan ditandingi oleh Megat Zulkarnain Omardin daripada BN, juga mewakili gabungan PH/BN.
Megat Zukarnaian ialah Pengerusi Badan Perhubungan UMNO Negeri Selangor.
Beliau dijangka berdepan Hilman Idham, Adun sedia ada yang memenangi kerusi tersebut pada PRU14 atas tiket PKR, tetapi kemudian melompat menyertai Bersatu selepas peristiwa Langkah Sheraton.
Bagi Dun Hulu Kelang pula, gabungan PH/BN telah mengumumkan Timbalan Ketua Wanita PKR, Juwariya Zulkifli sebagai calonnya.
Beliau yang juga Setiausaha Politik Menteri Besar Selangor, sebelum ini adalah Adun Bukit Melawati dan kali ini dipindahkan untuk bertanding ke Hulu Kelang.
Dun Hulu Kelang sepatutnya merupakan kuota Amanah, tetapi berlaku pertukaran di saat-saat akhir dengan Dun Batu Tiga yang sebelum ini milik PKR kini diserahkan kepada Amanah.
Menjadi sebutan sejak kebelakangan ini bahawa Azmin Ali, Pengerusi PN Selangor akan bertanding di Dun Hulu Kelang.
Berikutan kalah di Parlimen Gombak kepada Amirudin dalam PRU15 November tahun lalu, Azmin diperkatakan ramai akan memilih Hulu Kelang untuk bertanding dalam misi PN untuk merampas negeri Selangor.
Selain itu, pilihannya bertanding di Hulu Kelang juga dikatakan kerana beliau pernah menjadi Adun kawasan itu sebelum ini serta rumah keluarganya juga terletak di situ.
Apa yang menarik di sini, jika tiada perubahan dan Azmin tidak melarikan diri daripada Hulu Kelang yang dikaitkan dengannya, bermakna tiga ketua parti akan bertanding dalam kawasan Parlimen Gombak pada PRN akan datang ini.
Azmin selaku Pengerusi PN Selangor di Hulu Kelang, Amiruddin yang merupakan Pengerusi PH dan PKR Selangor mempertahankan kerusinya di Sungai Tua serta Megat Zulkarnain, Pengerusi UMNO Selangor yang juga kalah di Parlimen Gombak pada PRU15 lalu, sekali lagi dicubakan nasibnya untuk bertanding di Gombak Setia pula.
Walau mereka bertanding di kerusi yang berbeza, situasi istimewa ini tidak pernah berlaku di mana-mana sebelum ini.
Siapa di antara mereka yang boleh menang dan siapa pula yang bakal kecundang?
Sementara Amiruddin dilihat selesa mempertahankan kerusinya di Sungai Tua – mampukah Azmin menang di Hulu Kelang berlawan dengan sekadar tokoh Wanita Keadilan dan begitu juga dengan Megat Zulkarnain, tercapaikah impiannya untuk bergelar YB pada kali ini?
Yang pasti, dengan tiga ketua parti dijangka mempertaruhkan nasib di tiga Dun berlainan dalam kawasan Parlimen Gombak, kemeriahan pesta kempen di kawasan itu kali ini dijangka lebih berganda serta paling menjadi tumpuan sekali.
– ShahbudinHusin 23/07/2023.

4.7

3

votes
Article Rating
Kongsikan artikel ini


SANUSI MEREPEK LAGI, KALAU BENAR KOMPLOT MENANGKAPNYA DIRANCANG ENAM BULAN LALU, ADAKAH INI BERMAKNA BELIAU MERANCANG PERLEKEH RAJA JUGA BERMULA SEJAK ENAM BULAN LALU?

Menteri Besar Kedah, Sanusi Md Nor yang sedang berdepan kes mahkamah di bawah Akta Hasutan kerana memperlekeh serta mempertikai kebijaksanaan Yang Dipertuan Agong dan Sultan Selangor, kini tampil dengan teori baru yang benar-benar mengarut serta merepek.
Beliau mendakwa, rancangan untuk menangkapnya dan menjejaskan kredibilitinya sudah bermula sejak enam bulan lalu.
“Plot untuk tangkap saya sudah dirancang sejak enam bulan lalu, saya tahu dah, saya ada ‘inteligent’ saya, jumpa orang tu pesan jaga-jaga ada orang nak buat (sesuatu) kepada saya.
“Untuk keselamatan, saya ada pistol dalam kereta 24 jam, ada dua kelopak, 14 peluru satu kelopak, 24 jam berjaga-jaga takut orang buat jahat, orang tak buat jahat saya tak buat jahat pada orang.
“Sudah enam bulan kawan-kawan pesan, yang penting tangkap gari saya, jatuhkan moral dan hilang kredibiliti, selepas itu ceramah orang tak dengar lagi kerana saya sudah dimalukan dengan tangkapan,” katanya ketia berucap di sebuah ceramah PN di Kuala Ketil, Kedah semalam, seperti dipetik Berita Harian.
Cuba kita fikir betul-betul, logik atau tidak dakwaan Sanusi itu?
Harus kita ingat, pendakwaan terhadap Sanusi adalah berkaitan ucapannya yang menyentuh kebijaksanaan serta keistimewaan Agong dan Sultan Selangor.
Beliau seterusnya ditahan pada jam 3.00 pagi untuk dibawa ke IPD Selayang, seterusnya diiringi polis ke Mahkamah Selayang untuk berdepan pendakwaan berikutan panggilan telefon daripada polis tidak dijawabnya, malah di-rejectnya.
Pendakwaan dan tangkapan terhadapnya bukan kerana menyerang Perdana Menteri, Timbalan Perdana Menteri, mana-mana menteri atau lain-lain figura politik di negara ini.
Sekali lagi ditekankan, pendakwaan dan tindakan menahannya pada jam 3.00 adalah berkaitan ucapannya berkaitan Raja-Raja dan bukan kepada mana-mana pemimpin politik.
Dengan itu, di mana logiknya bila Sanusi mendakwa ada rancangan atau komplot untuk menangkapnya sejak enam bulan dulu lagi?
Beliau didakwa di mahkamah dan ditahan hanyalah kerana ucapan yang dibuatnya baru-baru ini.
Sebagaimana banyak ucapannya yang merepek dan merapu, dakwaan terbaru ini juga sama kategorinya.
Kalau benar sudah ada rancangan untuk menangkapnya sejak enam bulan dulu, tentulah kesnya bukan berkaitan singgungannya terhadap Raja-Raja, tetapi berdasarkan kes lain yang ada kaitan dengan politik.
Dakwaan Sanusi itu hanya boleh dikira sahih jika beliau sebenarnya memang sudah merancang untuk memperlekeh serta mempertikai kebijaksanaan Agong dan Sultan Selangor sejak lebih enam bulan sebelum ini lagi.
Mana tahu, entah-entah sejak enam atau tujuh bulan dulu lagi Sanusi sudah ada perancangan demikian.
Jika tidak, mana mungkin ada rancangan untuk menangkap bermula sejak enam bulan dulu lagi sebagaimana didakwanya itu.
Apa pun, seperti kata Anwar Ibrahim semalam – kamu cerca Raja, itu nasib kamulah!!
– ShahbudinHusin 23/07/2023.

5

2

votes
Article Rating
Kongsikan artikel ini


BUANG MASA SAJA HAMZAH MAHU DEDAH SURAT SAIFUDDIN KETIKA KEMPEN PRN INI

Walaupun sudah dinafikan, bekas Menteri Dalam Negeri, Hamzah Zainuddin nampaknya tetap berkeras mahu mendedahkan surat daripada Setiausaha Agung PKR, Saifuddin Nasition Ismail yang didakwa dihantar kepadanya konon bagi meminta pemilihan PKR yang lalu dibatalkan.
Hamzah memberitahu pemberita di Tanjong Karang malam tadi bahawa beliau akan mendedahkan surat itu dalam kempen PN di Kedah tidak lama lagi.
“Itu tunggu. Saya katakan bersiri.
“Saya cakap dengan orang Kedah bahawa saya akan turun kembali ke Kedah dan saya akan tunjuk surat yang dia hantar pada saya,” katanya lagi.
Berikutan pendedahan Hamzah bahawa Saifuddin pernah menghantar surat kepadanya meminta agar pemilihan PKR dibatalkan, Setiausaha Agung PKR itu yang kini merupakan Menteri Dalam Negeri segera menafikannya dan menyifatkan dakwaan Hamzah terhadapnya tidak lebih hanya sekadar “kenyataan politik” semata-mata.
Saifuddin berkata, jika beliau mahu membatalkan keputusan pemilihan parti tahun lalu itu, beliau boleh melakukannya dalam dua jawapannya kepada Jabatan Pendaftaran Pertubuhan (ROS), apabila badan itu mengeluarkan dua surat tunjuk sebab kepada PKR.
Tentunya kerana tidak puas hati dengan jawapan Saifuddin itu, Hamzah kini memutuskan untuk mendedahkan surat Saifuddin itu?
Perlukah Hamzah berbuat demikian?
Sekarang adalah waktu kempen PRN dan sebarang ucapan atau pendedahahan ketika kempen ini seharusnya boleh membantu PN ke arah memperolehi undi.
Malangnya, tindakan Hamzah membuat dakwaan tentang wujudnya surat Saifuddin kepadanya itu langsung tidak membantu PN memperolehi undi tambahan daripada rakyat Kedah.
Apa kaitan surat itu dengan PRN dan kepada rakyat Kedah?
Hamzah patut mencari isu lain jika ingin menambahkan undi kepada PN yang kini semakin terjejas berikutan onar Sanusi Md Nor, Menteri Besar Kedah yang memperlekeh Raja-Raja sehingga didakwa di mahkamah, selain isu nadir bumi yang dijangka lebih banyak tangkapan akan dilakukan oleh pihak berkuasa.
Lagi pula, isu pemilihan dalam PKR telah selesai dan meskipun Saifuddin kalah kepada Rafizi Ramli bagi pemilihan jawatan Timbalan Presiden, kedua-dua pemimpin berkenaan telah memilih untuk bersatu serta sama-sama bekerja keras untuk kemenangan PH pada PRU15 lalu.
Disebabkan kesediaan mereka melupakan isu pemilihan tersebut dan kedua-duanya saling bekerja keras, itulah yang sebahagiannya menyumbang kepada kepada kemampuan PH memenangi 82 kerusi iaitu paling tinggi berbanding PN dan juga BN.
Kini juga, Saifuddin dan Rafizi sama-sama anggota jemaah menteri dan mereka saling fokus serta melengkapi untuk terus memperkukuh parti dan berkhidmat untuk negara.
Maka itu, langsung tidak relevan sebenarnya untuk Hamzah bercakap mengenai surat itu.
Selain tidak relevan, adalah membuang masa juga bagi Hamzah bercakap tentang surat itu pada ketika ini kerana Saifuddin dan Rafizi tidak pernah memanjangkan isu pemilihan itu sebaik ianya berakhir.
Tambahan lagi, yang salahnya dalam hal ini, jika benar Saifuddin ada menulis surat kepadanya meminta pemilihan PKR itu dibatalkan, ialah Hamzah sendiri.
Kenapa beliau tidak membatalkan saja pemilihan PKR kalau benar perkara itu yang diminta oleh Saifuddin?
Bukankah jika pemilihan PKR itu dibatalkannya, parti itu akan jadi lebih berpecah dan PH tidak mungkin mampu menang sehingga 82 kerusi Parlimen pada PRU15 lalu?
Oleh kerana beliau sendiri enggan membatalkan pemilihan PKR, mendedahkan wujud surat berkenaan ketika ini sudah tidak bermakna apa-apa lagi.
Ia malah hanya mendedahkan kelemahan dan ketidakcekapan Hamzah sendiri ketika memegang jawatan Menteri Dalam Negeri. –
ShahbudinHusin 24/07/2023.

5

3

votes
Article Rating
Kongsikan artikel ini


NOH OMAR TAK MAHU AZMIN JADI MB SELANGOR?

Bekas Pengerusi UMNO Selangor, Noh Omar – entah mimpi apa – tiba-tiba saja membangkitkan tentang kedudukan serta jawatan Menteri Besar daripada parti yang sudah ditinggalkannya.
Katanya, jika UMNO tidak bersama dengan PH, parti itu akan mendapat jumlah kerusi yang lebih besar dalam PRN akan datang ini.
“Kalau UMNO memilih bersama PN, parti itu sekurang-kurangnya akan beroleh 20 kerusi untuk mereka tandingi, selebihnya barulah untuk Pas dan Bersatu.
“Kalau menang, corfirm calon Menteri Besar daripada UMNO sebab ada 20 kerusi.
“Tapi sedih sekali, dengan bersama PH, UMNO umpama melukut di tepi gantang kerana hanya diberikan 12 kerusi saja,” ujarnya.
Dengan bertanding 12 kerusi itu, Noh juga menyifatkan UMNO bukan lagi parti untuk orang-orang Melayu berteduh, tetapi mendakwa, sudah dibocorkan oleh Zahid Hamidi.
Ehh…ehh…Noh ni masih rindu dengan UMNO lagi ke?
Dalam hal ini, Noh sepatutnya tidak lagi membangkitkan kemungkinan UMNO patut bersama PN kerana sejak keputusan PRU15 lalu, parti itu sudah pun membuat ketetapan untuk bersama dengan PH bagi membentuk kerajaan perpaduan sebagaimana perkara itu telah dititahkan oleh Yang Dipertuan Agong.
Tindakan Noh terus membangkitkan jika UMNO memilih bersama PN pada ketika ini tidak lebih hanya menggambarkan kerinduannya yang masih mendalam kepada UMNO, walaupun sejak dipecat daripada parti itu beliau sudah memilih untuk memberi sokongan kepada PN.
Selain itu, dengan mengatakan UMNO akan memperolehi jawatan Menteri Besar jika parti itu bersama PN, turut memberi gambaran penolakan dalam jiwa Noh sendiri terhadap calon Menteri Besar daripada PN iaitu Azmin Ali.
Meskipun tidak diumumkan secara rasmi, malah PN juga menetapkan tiada poster boy dalam PRN Selangor, namun bukanlah rahsia lagi bahawa Azmin merupakan calon pilihan sebagai Menteri Besar dalam blok pembangkang itu.
Mahiaddin Md Yasin selaku Pengerusi PN dan Presiden Bersatu diberitakan begitu kukuh dan tidak berganjak pendiriannya mahukan Azmin mengisi jawatan Menteri Besar jika gabungan itu beroleh kemenangan.
Untuk itu, terlanjur sudah bersama PN, Noh tidak sepatutnya lagi memperlihatkan kecenderungan yang berterusan mahu kerusi Menteri Besar diisi oleh pemimpin lain atau menimbulkan persepsi UMNO boleh memperolehinya.
Beliau seharusnya menyokong dan mendokong penuh Azmin, bukan menimbulkan gambaran atau persepsi lain yang hanya memperlihatkan gelodak cetusan dalam jiwanya yang menolak dan tidak mahu Pengerusi PN Selangor itu menjadi Menteri Besar.
Lebih daripada itu, memberi gambaran dengan bersama PN dan kemudian bertanding 20 kerusi akan memberi jaminan UMNO bakal mendapat jawatan Menteri Besar adalah tidak tepat sama sekali.
Meski 20 kerusi mungkin ditandingi, boleh menangnya berapa kerusi?
Lupakah Noh, malah ketika beliau mengetuai UMNO Selangor sebelum ini pun, berapa kerusi mampu dimenangi parti itu?
Apa pun, hati-hati Min…nampaknya seperti dalam selimut PN sudah ada musuh yang perlu diawasi?
Juga Min, tanyalah Noh, kenapa dia masih belum menjadi ahli Bersatu atau Pas sehingga sekarang?
– ShahbudinHusin 25/06/2023.

4

4

votes
Article Rating
Kongsikan artikel ini


PAS PATUT BAGI TUN MAHATHIR TANDING DI KUALA TERENGGANU

Meski Tun Mahathir Mohamad berharap agar PN memenangi keenam-enam negeri dalam PRN 12 Ogos ini, hubungan beliau sebenarnya masih dikira kekal pada tahap suam-suam kuku saja dengan gabungan blok pembangkang itu.
Yang beria-ia ingin berbaik dan tetap memuja bekas Perdana Menteri dua kali itu hanyalah Pas saja.
Selain membawa Tun Mahathir ke Kelantan minggu lalu dan Shah Alam semalam, didahulu sebelum itu Hadi Awang sendiri mengadakan perjumpaan dengan bekas Perdana Menteri tersebut, difahamkan beberapa program lagi sedang diatur untuk menggandingkan kedua-dua pemimpin berkenaan sepanjang kempen PRN ini.
Sebaliknya, bagi Bersatu, walaupun Mahiaddin Md Yasin ada berjumpa empat mata dengan Tun Mahathir tidak lama sebelum ini dan turut bersama dalam program di Kelantan minggu lalu, hubungan itu dikatakan tidak lebih sekadar rasa hormat semata-mata.
Mahiaddin dikatakan tidak mungkin menjalin hubungan lebih jauh daripada itu dengan Tun Mahathir, lebih-lebih lagi berkaitan kerjasama politik melibatkan Bersatu dan PN atau dalam apa-apa hubungan yang ada kaitan dengan PRN akan datang.
Begitu juga dengan Hamzah Zainuddin yang merupakan Ketua Pembangkang dan Setiausaha Agung PN serta Bersatu, beliau sehingga ini kekal menjarakkan diri dengan Tun Mahathir.
Baik Mahiaddin dan Hamzah, kedua-dua mereka boleh dikatakan faham siapa Tun Mahathir yang sebenarnya dan apa yang diingini oleh bekas Perdana Menteri itu.
Mudah kata, tidak terlalu dekat dan tidak terlalu jauh tetapi tidak bermusuh, adalah jalan paling selamat sekali bagi kedua-dua pemimpin itu dalam berurusan dengan Tun Mahathir demi memastikan PN dan Bersatu lebih mudah bergerak lancar mendepani pelbagai cabaran politik dalam negara.
Sebab itu, masih tiada hubungan yang rasmi terjalin antara Tun Mahathir atau Proklamasi Orang Melayu yang diterajui bekas Ahli Parlimen Langkawi itu, sama ada dengan PN mahu pun dengan Bersatu sehingga ke hari ini.
Ia banyak didorong oleh pendirian Mahiaddin dan Hamzah yang tidak begitu menadah muka mereka kepada Tun Mahathir.
Tapi berbeza dengan Pas, parti itu dan Hadi sendiri benar-benar sedang merapatkan diri dengan Tun Mahathir, terutama dalam konteks persamaan matlamat membenci dan ingin menjatuhkan Anwar Ibrahim sebagai Perdana Menteri.
Hadi Awang selaku Presiden Pas bahkan dilihat begitu berahi mendekatkan dirinya dengan Tun Mahathir sejak mutakhir ini.
Dalam hal ini, apa yang menjadi kecacatan paling besar bagi Tun Mahathir dalam keghairahannya mahu menjatuhkannya Anwar ialah kedudukannya yang sekarang ini bukan berstatus Ahli Parlimen.
Lebih daripada itu, kekalahan beliau sehingga hilang deposit pada PRU15 lalu di Langkawi terus menjadi persendaan yang amat memalukan bekas Perdana Menteri itu setiap kali beliau menyerang Perdana Menteri.
Ramai yang memperlekeh Tun Mahathir dan menganggapnya tidak layak lagi berlawan dengan Anwar berikutan sejarah buruk hilang deposit yang dialaminya itu.
Paling relevan untuk berlawan dan ingin menjatuhkan seorang Perdana Menteri tidak lain ialah seseorang itu mestilah berstatus Ahli Parlimen.
Kalau tiada status Ahli Parlimen, cakap seseorang itu dengan sendirinya jadi tidak lagi berbisa kerana tanpa status Ahli Parlimen, selain seseorang itu tidak boleh menjadi pengganti Perdana Menteri, dia juga dikira berada di liga yang berbeza berbanding kelompok Ahli-Ahli Parlimen.
Lagi pun, takkan Ahli-Ahli Parlimen mahu berketuakan atau mendengar cakap seseorang yang bukan Ahli Parlimen.
Sebagaimana dimaklumi semua, selain PRN enam negeri bakal berlangsung pada 12 Ogos depan, PRK Parlimen Kuala Terengganu juga akan diadakan bersekali pada tarikh tersebut.
PRK Parlimen Kuala Terengganu perlu diadakan berikutan kemenangan calon Pas pada PRU15 lalu, Ahmad Amzad Hashim telah dibatalkan mahkamah lantaran petisyen yang dikemukakan BN berjaya membuktikan wujudnya amalan rasuah ketika kempen berlangsung di kawasan tersebut.
Maka, untuk menjadikan Tun Mahathir lebih berbisa dan gerakannya untuk menumbangkan Anwar lebih relevan, di samping membuktikan Pas berjiwa besar serta benar-benar berahi dalam bersahabat dengan bekas Perdana Menteri itu, apa kata beliau diberi laluan bertanding dalam PRK Parlimen Kuala Terengganu pada 12 Ogos depan ini?
Di waktu yang sama, oleh kerana Tun Mahathir juga dikira gelandangan politik dan tidak berparti ketika ini, tentu tiada masalah baginya untuk menyertai Pas sebagai syarat menjadi calon itu.
Apa macam Tuan Guru, boleh ke? –
ShahbudinHusin 26/07/2023.

5

1

vote
Article Rating
Kongsikan artikel ini


PROKLAMASI MELAYU CUBA SELIT 17 NAMA UNTUK BERTANDING PRN ATAS TIKET PN?

Malam ini akan berlangsung majlis pengumuman calon-calon PN yang akan bertanding di Selangor.
Majlis akan berlangsung di Taman Medan dan akan hadiri oleh pimpinan utama parti-parti yang bergabung dalam PN.
Ini adalah majlis pengumuman calon yang pertama diadakan oleh PN dan bagi setiap negeri lain yang juga berlangsung PRN, majlis berbeza akan diadakan di tempat masing-masing pada waktu lain selepas ini.
Dengan pengumuman calon malam ini nanti, maka berakhirlah teka-teki siapa yang akan bertanding, siapa tercicir dan siapa yang terkeluar daripada senarai dalam usaha PN menawan negeri Selangor.
Apa yang menarik dalam hal ini, sehari sebelum majlis di Selangor itu berlangsung iaitu semalam, seorang pimpinan kanan PN difahamkan telah didatangi oleh “seorang utusan” Proklamasi Melayu yang diterajui oleh Tun Mahathir Mohamad.
Dalam perjumpaan tersebut, “utusan” Proklamasi Melayu itu difahamkan telah menyampaikan senarai 17 nama kepada pemimpin kanan PN itu untuk diselit dan dimasukkan sebagai calon bagi sama-sama mewakili gabungan blok pembangkang dalam PRN di enam negeri yang akan berlangsung nanti.
Ertinya, bagi setiap negeri yang berlangsung PRN nanti, Proklamasi Melayu cuba mahu meletakkan lebih kurang tiga calon mereka bagi setiap negeri.
Difahamkan lagi bahawa disebut oleh “utusan” Proklamasi Melayu itu bahawa senarai 17 nama itu ialah calon-calon yang dipilih dan telah dipersetujui oleh Tun Mahathir.
Pemimpin kanan PN yang ditemui “utusan” Proklamasi Melayu itu bagaimanapun dikatakan tidak memberi sebarang komitmen atas perkara tersebut.
Malah beliau diberitakan menyebut kepada “utusan” Proklamasi Melayu itu – “kami pun tak habis bergaduh lagi bab calon ini”.
Makna kata, dalam sibuk-sibuk bercakap soal Melayu, perlunya Melayu bersatu, Melayu akan terus terpinggir dan macam-macam lagi tentang Melayu, rupa-rupanya yang diutamakan bagi Proklamasi Melayu tetaplah juga kepentingan kerusi dalam pilihanraya.
Tak turut bertanding tak boleh ke?
Atau kalau mahu bertanding juga, kenapa Proklamasi Melayu tak guna kekuatan dan tiket sendiri?
Mengapa mesti mahu menumpang kekuatan PN?
Agak-agaknya apa jadi selepas ini jika tiada satu pun daripada 17 nama itu diterima oleh PN?
– ShahbudinHusin 26/07/2023.

4.5

2

votes
Article Rating
Kongsikan artikel ini